Kosa pokazuje koliko smo zdravi - Srećna Žena\nHomeZdravljeKosa pokazuje koliko smo zdravi\nмај. 20, 2016 at 4:53 pm\nStara krilatica da je lepa i bujna kosa „pola lepote“, ima pokriće jer ne dolaze do izražaja nesavršenosti na licu.\nManje se vide klempave uši, rošavo lice sa bubuljicama, nepravilna fizionomija, veliki nos… Međutim, nemaju svi bujnu kosu, koja privlači pažnju i komplimente. U nekom periodu života može da izgubi sjaj, da se proredi i opada.\n– Kosa je važan estetski detalj, pa su na nju jednako osetljiva oba pola. Razlika je u tome što žene reaguju burnije od muškaraca kada primete da ona gubi kvalitet. Dovoljno je da u nekom trenutku više opada, pa da počnu da se hvataju za glavu i razmišljaju šta da preduzmu. Jači pol je takođe zabrinut, ali to ne pokazuje tako očigledno. Ove reakcije su očekivane, jer se kosa oduvek povezivala sa seksualnošću, lepotom i moćima pojedinca. Poremećaj u rastu, neuspešno lečenje i trajni gubitak, kod ljudi izaziva potištenost, neretko dovodi i do depresije. Ponekad tom stanju doprinosi i potcenjivački stav lekara uz komentare: „Nije to ništa“, „Pomiri se sa tim“, objašnjava specijalista za kožne i polne bolesti profesor dr Đorđije Karadaglić.\n– Kod dugogodišnjih pušača kosa dobija žućkastu nijansu, što se posebno vidi kada osoba osedi, pa dlaka postane bela i siva. Ponekad se promena boje javlja i kao posledica frizerskih tretmana, oštećenja zbog farbanja, izbeljivanja, kiselina, trajnog kovrdžanja. Zaposleni u hemijskoj industriji, u proizvodnji boja i lakova, izloženi su solima bakra i kobalta, pa vlasi mogu da poprime zelenu ili plavu boju, dok kod radnika u proizvodnji eksploziva dlaka žuti – ističe sagovornik.


Napadač Kelna prihvatio da igra za Srbiju! - Sportske.net\nNapadač Kelna prihvatio da igra za Srbiju!\nSvega nekoliko dana nakon što je defanzivac Sao Paula Lijanko Vojnović potvrdio da će braniti boje reprezentacije Srbije "Orlići" su dobili još jedno pojačanje.\nTole uživao u srpskoj ''petardi'' u ''Areni''! I ko još u njegovom društvu?Znate koga je Vidić odbio pre povlačenja?Srbija nije dostojna jednog Nemanje VidićaLijanko: "Hvala Bogu što ću igrati za Srbiju!"FSS vrbovao štopera Sao Paula - Brazilac stiže među "Orlove"!\nOzbiljim radom i naporom direktora mlađih selekcija Fudbalskog saveza Srbije Mitra Mrkele "Orlići" su pre samo nekoliko dana dobili ozbiljno pojačanje na poziciji štopera.\nBrazilac srpskih korena Lijanko Vojnović prihvatio je poziv Fudbalskog saveza Srbije i u buduće će braniti boje srpske reprezentacije, ali štoper Sao Paula nije jedino "pojačanje".\nFudbalski savez Srbije u četvrtak je potvrdio da je Milislav Popović (18) prihvatio poziv i odlučio da nastupa za selekciju Srbije!\nMilislav Popović je državljanin Australije ali je fudbalsku karijeru gradio u Nemačkoj. Mladi napadač do sada je nastupao za mlađe kategorije kluba iz okoline Hanovera, a nedavno je prihvatio poziv Kelna i preselio se u grad na Rajni.\n"Nemci ga zovu Mili Popović, došao je iz Australije i igrao za jedan klub iz okoline Hanovera u omladinskoj ligi gde je bio najbolji strelac, a ove zime hteli su ga Štutgart i neki drugi klubovi Bundes lige. Njegov izbor je bio Keln i sada igra u timu ispod 23 godine" kazao je Mrkela za sajt FSS.\nDokumenta Milislava Popovića se već nalaze u našem konzulatu u Hamburgu i očekuje se da sa novim pasošem debituje za reprezentaciju Srbije protiv Bugarske, 24 februara.\nŠto se tiče Lijanka Vojnovića, štoper Sao Paula trebalo bi da debituje za nacionalni tim 2. marta, kada "Orliće" očekuje duel sa Španijom.


Odluka o kvalitetu naftnih gorivu produžena za 60 dana - Klix.ba\nOdluka o kvalitetu naftnih gorivu produžena za 60 dana\n30.6.2010. u 11:09\nSvi rokovi iz dosadašnje odluke o kvalitetu tečnih naftnih goriva u BiH produženi su danas za 60 dana čime se omogućava nastavak rada Rafinerije Brod.\nProduženje roka traženo je kako bi se izgradnjom novih postrojenja u Rafineriji obezbijedila proizvodnja bezolovnih benzina i mazuta u skladu sa standardima EU, dok ostali derivati proizvedeni u Brodu ispunjavaju sve potrebne standarde.\nOdluka je donesena većinom glasova na današnjoj vanrednoj sjednici Vijeća ministara BiH, potvrđeno je iz ove institucije.\nVijeće ministara će nakon donošenja ove odluke u roku ne dužem od sedam dana formirati komisiju za reviziju Odluke o kvalitetu tečnih naftnih goriva koja će imati pet članova, od čega tri člana delegira Vijeće ministara koji određuje i predsjedavajućeg komisije, dok će Vlade Republike Srpske i Federacije delegirati po jednog predstavnika.\nKomisija će Vijeću ministara do 25. avgusta dostaviti prijedlog nove odluke o kvalitetu tečnih naftnih goriva koja će biti prilagođena vropskim direktivama.\nOdluka stupa na snagu danom donošenja i biće objavljena u „Službenom glasniku BiH“ i u službenim glasnicima RS, FBiH i Brčko distrikta.\nKako Srna saznaje, Vijeće ministara BiH prethodno nije postigao saglasnost o odluci kojom se rok od 30. juna 2010. godine domaćem proizvođaču za dostizanje kvaliteta bezolovnih motornih bebzina i mazuta prolongira u maksimalnom trajanju od tri godine.\nProtiv ove odluke glasali su ministri iz Stranke za BiH i Stranke demokratske akcije.\nPredsjedavajući Vijeća ministara BiH Nikola Špirić je tokom nedavne posjete Rafineriji nafte u Brodu rekao da je ubijeđen da će do kraja juna biti donesena odluka o izmjenama i dopunama odluke o kvalitetu tečnih goriva, koja će biti u interesu građana BiH i ove kompanije.\nMinistar spoljne trgovine i ekonomskih odnosa BiH Mladen Zirojević ranije je izjavio Srni, da se najnovijim prijedlogom odluke o izmjenama i dopunama odluke o kvalitetu tečnih naftnih goriva predlaže stavljanje na snagu standarda BAS EN 590:2008.\n"Primjenom ovog standarda uvoznici će imati obavezu da uvoze dizel gorivo sa maksimalnim sadržajem sumpora do 10 mg/kg, a to je evro dizel pet, a gorivo iz Rafinerije nafte Brod, prema ovom prijedlogu, do 30. juna 2013. godine moglo bi da ima maksimalni sadržaj sumpora u dizelu do 50 mg/kg što je evro dizel četiri", rekao je Zirojević.\nPrema njegovim riječima, odluka propisuje uslove kvaliteta koje moraju ispuniti naftna goriva (dizel gorivo, bezolovni motorni benzin, ulje za loženje ekstra lako, ulja za loženje (mazut) koja se prometuju u BiH.\nZirojević ističe da je trenutno važeći BAS EN 228:2002 standard koji definiše kvalitet bezolovnog benzina, a da su sporni parametri sumpor, benzen i aromati.\nVlada RS je 22. juna zatražila od Vijeća ministara produženje roka za dio odluke o kvalitetu tečnih goriva i naftnih derivata koji se odnosi na bezolovne motorne benzine i mazute, a koja važi do kraja ovog mjeseca.\nNesreća u rudniku zlata, uhapšen vlasnik\n30.06.2010. u 10:59


Švajcarska kupuje 36 borbenih aviona - 30.06.2021, Sputnik Srbija\nŠvajcarska kupuje 36 borbenih aviona\nŠvajcarska vlada odlučila je da kupi borbene avione „Lokid Martin F-35A Lajtening II“, objavila je danas vlada. 30.06.2021, Sputnik Srbija\nO odluci vlade verovatno će se odlučivati na referendumu, preneo je Rojters.Neutralna Švajcarska kupiće 36 aviona tog tipa nakon procene da oni imaju najveću ukupnu korist uz najniže ukupne troškove.Švajcarska vlada je odlučila da kupi i raketni sistem „patriot“ američkog proizvođača „Rejtionasa“.Rejtion je „potukao“ francusko-italijanski konzorcijum, prenosi Tanjug.Federalni savet je uveren da su ta dva sistema najprimerenija za zaštitu Švajcarske od vazdušnih pretnji u budućnosti, navela je švajcarska vlada u saopštenju.Avioni F-35A bili su jeftiniji za dve milijarde švajcarskih franaka od drugog ponuđača, istakla je vlada.Oni koštaju oko 5,07 milijardi švajcarskih franaka, nalaze se ispod finansijske granice od šest milijardi koju su postavili birači, a ukupni operativni troškovi iznosiće 15,5 milijardi franaka tokom 30 godina.\nvesti, svet, lokid martin, francuska\n18:19 30.06.2021 (Osveženo: 14:54 21.09.2021)\nŠvajcarska vlada odlučila je da kupi borbene avione „Lokid Martin F-35A Lajtening II“, objavila je danas vlada.\nO odluci vlade verovatno će se odlučivati na referendumu, preneo je Rojters.\nNeutralna Švajcarska kupiće 36 aviona tog tipa nakon procene da oni imaju najveću ukupnu korist uz najniže ukupne troškove.\nOni su se odlučili za F35-A iako su im nudili i „Boingov“ F/A-18 „superhornet“, „rafal“ francuskog „Dasolta“ i „jurofajter“ koji prave italijanski „Leonardo“, britanski „BAE Sistems“ i „Erbas“ koji predstavljaju Nemačku i Španiju.\nŠvajcarska vlada je odlučila da kupi i raketni sistem „patriot“ američkog proizvođača „Rejtionasa“.\nRejtion je „potukao“ francusko-italijanski konzorcijum, prenosi Tanjug.\nFederalni savet je uveren da su ta dva sistema najprimerenija za zaštitu Švajcarske od vazdušnih pretnji u budućnosti, navela je švajcarska vlada u saopštenju.\nAvioni F-35A bili su jeftiniji za dve milijarde švajcarskih franaka od drugog ponuđača, istakla je vlada.\nOni koštaju oko 5,07 milijardi švajcarskih franaka, nalaze se ispod finansijske granice od šest milijardi koju su postavili birači, a ukupni operativni troškovi iznosiće 15,5 milijardi franaka tokom 30 godina.


Vlada TK: 11,5 miliona KM za projekte u oblasti vodoprivrede – Radio Feral\nNa današnjoj sjednici Vlada je dala saglasnost na izmjene i dopune Programa ulaganja sredstava vodnih naknada u oblast vodoprivrede u 2022. godini. Ovim izmjenama prihod sredstava opće i posebnih vodnih naknada koji pripada Kantonu u 2022. godini procijenjen je u iznosu od skoro 11,5 miliona KM. Od ovog iznosa prenesene ugovorene obaveze za projekte iz 2021. godine iznose 2.065.462,04 KM, dok obaveze za projekte za koje je pokrenuta procedura javnih nabavki u 2021. godini iznose 581.321,95 KM. Obaveze Tuzlanskog kantona po osnovu otplate kredita u 2022. godini iznose 920.000,00 KM. Kada su u pitanju projekti i aktivnosti od značaja za Kanton, za tu namjenu planirano je 1.060.000,00 KM. Ukupno planirana sredstva za nove projekte, čija se realizacija započinje u 2022. godini iznose oko 6,8 miliona KM. Od tog iznosa planirana je raspodjela oko 4,1 milion KM, a oko 2,7 miliona KM su još uvijek neraspoređena sredstva.\n1,6 miliona KM za projekte energijske efikasnosti javnih objekata\nNa današnjoj sjednici Vlada je utvrdila Akcioni plan energijske efikasnosti javnih objekata na području Tuzlanskog kantona za 2022. godinu. Ovim Akcionim planom su, u skladu sa Studijom energijske efikasnosti javnih objekata Tuzlanskog kantona, utvrđeni javni objekti na području Tuzlanskog kantona za koje će biti finansirane mjere energijske efikasnosti. Finansiranje provođenja ovih mjera izvršit će se iz namjenskih i budžetskih sredstava Ministarstva prostornog uređenja i zaštite okolice za 2022. godinu, način njihovog finansiranja i druga pitanja od značaja za primjenu mjera energijske efikasnosti.\nAnalizirajući strukturu rasporeda sredstava, od ukupno 22 javna objekta, koliko ih je tretirano Akcionim planom, njih 13 su objekti osnovnih i srednje škole u našem kantonu, čime će se značajno doprinijeti poboljšanju uslova školovanja učenika, s jedne strane, ali i značajnim uštedama energije, a time i finansijskih sredstava, s druge strane. Od ukupno planiranih 1.618.000,00 KM, za ovih 13 objekata planirano je 915.000 KM, dok se, u preostalih 9 objekata radi o javnim objektima domova zdravlja, općinskih uprava, policijskih i objekata kulture, za čije mjere energijske efikasnosti je planirano ukupno 703.000 KM. Od značajnijih projekata koji se mogu izdvojiti su zamjena vanjske stolarije i termoizolacija zidova na objektu gradske uprave u Živinicama, za što je osigurano 250.000,00 KM, zamjena vanjske stolarije i termoizolacija zidova na objektu JU OŠ Šerići, za što je planirano 164.000 KM, te zamjena vanjske stolarije na objektu JU Centar za kulturu i informisanje Srebrenik, za što je Vlada osigurala 160.000 KM. Kada su u pitanju školski objekti, mogu se izdvojiti objekti JU OŠ „Slavinovići“, gdje je za termoizolaciju zidova osigurano 140.000 KM, koliko je planirano i za zamjenu vanjske stolarije na objektu JU OŠ „Lukavac Grad“.\nVlada je danas utvrdila da će koeficijent za obračun novčane egzistencijalne naknade za mjesec maj 2022. godine iznositi 1. Podsjećamo, Vlada je nedavno povećala visinu osnovice za obračun novčane egzistencijalne naknade, za period mart – juni 2022. godine sa 4 na 5 KM, čime je ukupan iznos egzistencijalne naknade povećan za 25%.\nS obzirom da su zakonima o izmjenama i dopunama Zakona o osnovnom odgoju i\nobrazovanju i Zakona o srednjem obrazovanju i odgoju predviđene izmjene u broju članova školskih odbora, u smislu njihovog smanjenja, Vlada je danas donijela Uredbu o izmjenama i dopunama Uredbe o uslovima, kriterijima, postupku i načinu imenovanja, te načinu rada školskog odbora za osnovne škole čiji je osnivač Skupština Tuzlanskog kantona i Uredbu o izmjenama i dopunama Uredbe o uslovima, kriterijima, postupku i načinu imenovanja, te načinu rada školskog odbora za srednje škole čiji je osnivač Skupština Tuzlanskog kantona.\nVlada je na današnjoj sjednici prihvatila tekst Sporazuma o produženju važenja Kolektivnog ugovora za državne službenike i namještenike u organima uprave i sudske vlasti Tuzlanskog kantona koji će se potpisati između Vlade Tuzlanskog kantona i Samostalnog sindikata državnih službenika i namještenika u organima državne službe, sudskoj vlasti i javnim ustanovama u Federaciji Bosne i Hercegovine i tekst Aneksa V Kolektivnog ugovora za državne službenike i namještenike u organima uprave i sudske vlasti u Tuzlanskom kantonu. Ovim Sporazumom predviđeno je produženje važenja Kolektivnog ugovora za naredne dvije godine. Predviđeno je da produženje važi i za gradove i općine na području Tuzlanskog kantona ukoliko one daju pozitivno mišljenje na Sporazum. Prihvaćenim tekstom Aneksa V Kolektivnog ugovora se otklanjaju nedostaci uočeni primjenom Kolektivnog ugovora.\nU cilju povećanja stepena efikasnosti u radu i odlučivanju, Vlada je danas prihvatila tekst Sporazuma o međusobnim pravima i obavezama Vlade Tuzlanskog kantona i Odbora državne službe za žalbe Federacije Bosne i Hercegovine. Očekuje se da se potpisivanjem ovog Sporazuma ubrzaju procesi odlučivanja u postupcima po žalbama koja izjave državni službenici i namještenici sa područja Tuzlanskog kantona.\nVlada je danas dala saglasnost i na Sporazum o privremenom preuzimanju državnog službenika, čime se omogućava privremeno preuzimanje službenika iz Ministarstva obrazovanja i nauke, koji će privremeno obavljati poslove sekretara Ureda za borbu protiv korupcije i upravljanje kvalitetom Tuzlanskog kantona.\nU okviru kadrovskih pitanja Vlada je danas donijela Rješenje o razrješenju direktora Kantonalne uprave civilne zaštite Tuzlanskog kantona, Rješenje o razrješenju i privremenom imenovanju člana Upravnog odbora JU Arhiv Tuzlanskog kantona, te rješenja o imenovanju privremenih školskih odbora u srednjim školama na području Tuzlanskog kantona.\n← Obnova 5 škola TK sredstvima Revolving fonda za energijsku efikasnost FBiH


NOVI SAD – Forum žena Lige socijaldemokrata Vojvodine uputio je zahev Ministarstvu unutrašnjih poslova Srbije da se u svim područnim policijskim upravama na teritoriji Vojvodine otvore posebna Odeljenja za borbu protiv nasilja u porodicama, navodeći pritom primer Subotice, gde takvo odeljenje postoji. Inače, inicijativa je upućena ministru Nebojši Stefanoviću još krajem novembra, a članice Foruma žena su uverene da odgovor neće izostati.\nŽrtve neveruju da će ih sistem zaštititi\n– Ukazale smo na to da u strahu od mogućih posledica, a često i zbog manjka poverenja u efikasan rad i rezultate policijskih službenika, žrtve često ne prijavljuju nasilje jer ne veruju da će ih sistem zaštititi – rekla je tim povodom za RTV predsednica Foruma žena LSV Ana Pataki. Prema njenim rečima, alarmantni podaci o broju žrtava porodičnog nasilja u prethodnim godinama uveravaju da bi postojanje odeljenja, u kom bi radila službena lica osposobljena za ovu oblast i usredsređena na pomoć i zaštitu žrtava, doprinelo i olakšavanju prijave nasilja, možda već i u početnim fazama.\nDobar primer u Subotici\n– Primer ovakve, dobre prakse postoji u Policijskoj upravi u Subotici. To nam dokazuje i da realizacija ove inicijative ne iziskuje dodatne troškove Ministarstvu unutrašnjih poslova, već samo racionalizaciju i reorganizaciju radnih mesta – istakla je Patakijeva i upozorila da je, prema zvaničnim podacima, skoro svaka druga žena u Vojvodini doživela psihičko nasilje, a 34 odsto njih i fizičko. Inače, u pismu se ministar Stefanović poziva da podrži inicijativu Foruma žena, uz ocenu da bi postojanje takvih odeljenja u kom bi radila službena lica osposobljena za ovu oblast i usredsređena na pomoć i zaštitu žrtava doprinelo i olakšavanju prijave nasilja, možda već i u početnim fazama.\n– Uvođenjem Odeljenja za borbu protiv nasilja u porodici u područnim policijskim upravama na teritoriji AP Vojvodine omogućila bi se ne samo bolja prevencija nasilja i izbegavanje fatalnih ishoda nego i pravovremena reakcija pripadnica i pripadnika MUP-a, humani tretman žrtava nasilja u porodici, kao i porast poverenja građanki i građana u institucionalno rešavanje problema – istaknuto je u pismu Stefanoviću.\nZamenica za ravnopravnost polova pokrajinskog ombudsmana Danica Todorov rekla je za RTV da je predlog Foruma žena LSV dobar, kao i da primer Subotice pokazuje da takav pristup olakšava rad i unapređuje saradnju s tužilaštvom. Dodala je da osnivanje specijalizovanog odeljenja ne bi smelo biti opravdanje da se odustane od obuke svih policajaca za postupanje u slučajevima nasilju u porodici, pošto je poslednjih godina primetno poboljšanje u postupanje policije u slučaju prijavljivanja nasilju prema ženama i u porodici.


Projekat uz podršku UEFA i Grada Trebinja: Na Policama slijedi postavljanje reflektora - Jajce Online\nNaslovnica SPORT Projekat uz podršku UEFA i Grada Trebinja: Na Policama slijedi postavljanje reflektora\nGradonačelnik Trebinja Mirko Ćurić sa saradnicima obišao je radove na uređenju stadiona u Policama i poručio da će sve biti završeno do početka prve prvenstvene utakmice Fudbalskog kluba Leotar pred domaćim navijačima, javlja Srna.\nĆurić je naveo da su postavljene nove stolice na tribine, da se proširuje loža za novinare, da je stavljena hidroizolacija na dio tribina iznad svlačionica, te da je u toku uređenje svlačionica i prilaza istočnoj tribini.\nOn je istakao da su to interventni radovi koji su bili neophodni da se izvedu kao uslov za nastup Leotara u m:tel Premijer ligi BiH.\n“U narednom periodu slijedi postavljanje reflektora kroz zajednički projekat UEFA i grada Trebinja”, najavio je Ćurić.\nPrvu premijerligašku utakmicu pred domaćim navijačima fudbaleri Leotara odigrat će u subotu, 7. avgusta, protiv ekipe Tuzla City sa početkom u 17 sati, uz direktan televizijski prenos na kanalu Arena Sport 1.\nPrethodni članakUdruženje filmskih radnika BiH: Skandalozna odluka Fondacije za kinematografiju, nije podržala projekte krucijalne za promociju bh. kinematografije\nNaredni članakSud kaznio Francusku sa 10 miliona evra jer nije poboljšala kvalitet vazduha


Viking ProTech NewGen ( 245/40 R18 97Y XL ) letnja auto guma | ePonuda.com\nViking ProTech NewGen ( 245/40 R18 97Y XL ) letnja auto guma cene\ncena 11.331,00 din\nTrenutno nemamo slike za Viking ProTech NewGen ( 245/40 R18 97Y XL ) letnja auto guma\nEPonuda nije internet prodavnica već Vam omogućava da brzo i lako nađete Viking ProTech NewGen ( 245/40 R18 97Y XL ) letnja auto guma po najjeftinijoj ceni. Naš cilj je da kupci budu što bolje informisani o ponudi Viking ProTech NewGen ( 245/40 R18 97Y XL ) letnja auto guma na tržištu Srbije. Vrlo lako nalazite željeni proizvod za kategoriju Letnje auto gume cene, ne morate da lutate od sajta do sajta za Viking Letnje auto gume, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Viking ProTech NewGen ( 245/40 R18 97Y XL ) letnja auto guma sa PRODAVCEM. EPonuda ne može da garantuje potpunu tačnost specifikacije i slika za Viking ProTech NewGen ( 245/40 R18 97Y XL ) letnja auto guma. Pre kupovine, podatke za Viking ProTech NewGen ( 245/40 R18 97Y XL ) letnja auto guma proverite na sajtu PROIZVOĐAČA.


Ministar: UAE nisu odgovorni za hakovanje – BiGportal.ba\nMinistar: UAE nisu odgovorni za hakovanje\nUjedinjeni Arapski Emirati nisu odgovorni za hakovanje katarskih vebsajtova što je podstaklo izbijanje krize u odnosima sa Dohom, izjavio je danas ministar spoljnih poslova Anvar Gargaš.\nObraćajući se učesnicima jednog foruma u Londonu, on je rekao da UAE ne bi tražile od kompanija da biraju da li će poslovati sa UAE ili Katarom, kako bi kriza postala još dublja. Ujedinjeni Arapski Emirati navodno su naložili hakovanje naloga katarske vlade na društvenim mrežama, kako bi lažne izjave katarskog emira, Šeika Tamima Bin Hamad al Tanija, bile objavljene, što je dovelo do diplomatske krize, objavio je Washington Post, citirajući neimenovane izvore iz bezbjednosnih službi SAD.\nAl Tani je navodno u maju hvalio Hamas i rekao da je Iran “islamska sila”, što je dovelo do toga da Saudijska Arabija, Ujedinjeni Arapski Emirati, Egipt i Bahrein prekinu sve diplomatske i transportne veze sa Katarom 5. juna ove godine, optuživši tu zemlju da podržava terorizam, piše taj list. Katar je u maju saopštio da su hakeri postavili sporne izjave na društvene mreže, objašnjenje koje su arapske zemlje odbile, prenosi Rojters.\nPost piše da su obavještajni zvaničnici SAD došli u posjed operativnih podataka koji ukazuju na to da su najviši zvaničnici vlade Ujedinjenih Arapskih Emirata razgovarali o planiranom hakovanju 23. maja, samo dan prije nego što su se dogodili. Zvaničnici kažu da nije jasno da li su Ujedinjeni Arapski Emirati hakovali sajtove ili su platili nekome da to učini.\nI ambasador Ujedinjenih Arapskih Emirata u SAD Jusef al Otaiba demantovao je navode. “Ono što je istinito je ponašanje Katara. Finasiranje i podrška ekstremista, od Talibana do Hamasa i Gadafija. Podsticanje na nasilje, radikalizaciju i podrivanje stabilnosti komšijskih zemalja”, navodi se u saopštenju al Otaibe. Stejt department SAD je odbio da komentariše teskt Rojtersa.


Borenović: Ubrzati protok roba i transporta i smanjiti agoniju vozača :: Semberija INFO ::\nBorenović: Ubrzati protok roba i transporta i smanjiti agoniju vozača\n“Usljed vanredne situacije koja nas je zadesila zbog širenja pandemije virusa korona, stotine kamiona i prevoznika su već danima zarobljeni na graničnim prelazima sa susjednim zemljama, najviše sa Hrvatskom, što onemogućava razmjenu roba neophodnih za život građana. Vanredne mjere u ekstremnoj situaciji su opravdane, ali apelujem na sve institucije vlasti u Bosni i Hercegovini, posebno na Savjet ministara BiH, da hitno reaguju i insistiraju od nadležnih u Hrvatskoj konačno definisanje obavezujućih transportnih koridora kako bi se efikasno i bezbjedno obavljao prevoz roba”, rekao je predsjednik PDP-a i poslanik u PD PS BiH Branislav Borenović.\n“Prevoznici se nalaze u bezizlaznoj situaciji, danima zarobljeni u kamionima, bez osnovnih uslova za život, a nedostatak uslova za higijenu, grupisanje usljed kolona koje dugo stoje na jednom mjestu, povećavaju rizik od širenja zaraze. Ova situacija može dugoročno prouzrokovati i nestašicu roba i namirnica, te još jednom pozivam nadležne institucije na svim nivoima da kroz ubrzan dijalog sa institucijama Hrvatske, uz poštovanje mjera bezbjednosti, što urgentnije riješe ovaj problem. Ne vidim niti jedan razlog zašto konačno institucije Republike Srpske i BiH ne uvedu dvadesetčetvoročasovni rad fitosanitarne inspekcije i službi za carinjenje roba na najfrekventnijim graničnim prelazima, Gradiška i Rača, što bi sigurno ubrzao protok roba i transporta te smanjio trenutnu agoniju vozača“, kaže Borenović.\nOn dodaje da je primio mnogo poziva od predstavnika prevoznika koji očekuju rješenje situacije:


Ilustracija / elovi grada širom prestonice imaju problem sa kanalizacijom, Foto: KURIR\nbeograđani muku muče ovih dana\nDelovi grada širom prestonice imaju sličnu vrstu problem\nObjavljeno: 26.06.2019. 22:38h\nStanovnici beogradskog naselja Borča prethodnih dana osetili su na svojoj koži nepredvidivost prirode koja je za tili čas poplavila njihove domove, prvenstveno zbog neizgrađene kanalizacije.\nIpak, ovo nije jedini deo Beograda koji muči muku sa kanalizacijom. Delovi grada širom prestonice imaju sličnu vrstu problema, što za medije potvrđuju iz JKP Beogradski vodovod i kanalizacija, pišu mediji.\n- Bez planski izgrađene kanalizacije su naselja na levoj obali Dunava (osim centralnih delova naselja Borče i Kotež), desnoj obali Save: Ostružnica, Velika Moštanica, polovina teritorije naselja Sremčica, Rušanj, manji deo naselja Železnik, Pećani i Umka, kao i u manjim delovima opština Zemun, Surčin, Zvezdara, Voždovac, Rakovica i Barajevo - objašnjavaju oni.\nPodsetimo, pre nekoliko dana, na levoj obali Dunava pala su 104 litra kiše u roku od 45 minuta. Voda je prouzrokovala poplave od kojih se stanovnici naselja Borča, Ovča i Kotež i dalje oporavljaju.\nVATROGASCI U STRAHU OD EKSPLOZIJE! Garaža poslovnog centra GTC na Novom Beogradu potpuno potopljena! OSEĆA SE GAS\nZATVOREN AUTO-PUT BEOGRAD-ZAGREB! REKA TEČE KOLOVOZOM: Automobili idu kroz vodu (VIDEO)\nNakon velikog nevremena, najavljeno je da će ovaj deo Beograda uskoro dobiti kanalizaciju.\nIz JKP Beogradski vodovod i kanalizacija rekli su za medije da naselja Kotež i Borča nemaju rešenu kanalizaciju pa su tamo problemi inače prisutni, a u ovakvim situacijama eskaliraju. Dodatni problem pravi veliki broj septičkih jama iz kojih se izlila ogromna količina vode.


PREDSTAVLJAMO HRE FELNE SERIJU S1SC & FMR – Botta Exclusive\nPREDSTAVLJAMO HRE FELNE SERIJU S1SC & FMR\nHRE Performance Wheels, kompanija poznata po izradi točkova sa najvećim stilom, kvalitetom i ekskluzivnošću, dodala je glavnu proizvodnu platformu svojim kovanim linijama točkova uvođenjem dvodelnih točkova serije S1SC. Serija S1SC je prva linija dvodelnih kovanih točkova iz HRE-a i nudi veću krutost, smanjenu masu, veću koncentričnost i eliminiše vazdušno zaptivanje potrebno za tradicionalne trodelne točkove.\nTočkovi serije S1SC imaju četiri različita stila uključujući mrežasti točak (S101SC), V-kraki (S104SC), podeljeni petokraki (S107SC) i I-kraki brojčanik za telefon (S111SC). Serija S1SC će u početku biti dostupna u ograničenim verzijama za prečnike 20″ i 21″ za automobile visokih performansi, nakon čega će uslediti dodatni dizajni, prečnici i primena u bliskoj budućnosti\nS1SC je prva linija točkova koja koristi HRE-ovu novu dvodelnu kovanu cev, nazvanu FMR™ (Kovani monoblok obruč). S1SC točkovi imaju agresivan stil sličan Monoblok P1SC i koriste više tehničkih karakteristika dizajna za povećanu krutost i smanjenu masu. Na tipičan HRE način, posebna pažnja je posvećena detaljima žbica, uključujući tačke preseka i površine prirubnice za pričvršćivanje. S1SC FMR™ cev lansira se sa čistim savremenim profilom, ali dizajn i metodologija kovane/mašinske konstrukcije omogućavaju buduće varijacije koje uključuju druge stilove kao što su vintage J-stile prirubnice.\n„HRE se trenutno mnogo fokusira na napredne materijale i tehnologiju, ali mi takođe uvek tražimo načine da poboljšamo naše osnovne kovane proizvode“, rekao je predsednik i izvršni direktor HRE-a, Alan Peltier. „Ova nova platforma za kovane točkove od dva dela omogućava nam da ponudimo modularni stil tradicionalnog točka od 3 dela, uz poboljšanje performansi i kvaliteta u svim metrima, a serija S1SC je samo prva od mnogih novih serija kovanih točkova koja će uključivati nova FMR™ cev.”


SAD ne isključuju vojnu akciju protiv Irana\nVAŠINGTON – SAD ne isključuju vojnu akciju protiv Irana, jer bi ta zemlja mogla da razvije nuklearnu bombu u roku od godinu i da pronađe način da je lansira u roku od dvije do tri godine, rekao je sekretar za odbranu Leon Paneta.\nPeneta je gostujući na televiziji Si-Bi-Es rekao da Amerika ne želi da Iran razvije nuklearno oružje i da bi to bilo prelaženje crvene linije za Vašington.\nPaneta je dodao da će američki zvaničnici preduzeti sve neophodne korake da tako nešto zaustave. Na pitanje da li to znači i vojnu akciju, on je odgovorio – “nijednu opciju nismo uklonili sa stola”.\nAmerički predsjednik Barak Obama je prošle sedmice u govoru pred Kongresom istakao da se zalaže za mirno rješenje iranskog problema, ali ni on nije u potpunosti isključio vojnu opciju.\nObama je tada rekao da je Amerika odlučna da spriječi Iran da proizvede nuklearno oružje, ali da nijedna opcija nije isključena da se dođe do tog cilja, što su kongresmeni i senatori propratili burnim aplauzom.\nPrema posljednjem izvještaju Međunarodne agencije za atomsku energiju, Iran sprovodi aktivnosti s ciljem razvijanja nuklearnog oružja.\nIranski ministar spoljnih poslova Ali Akbar Salehi izrazio je nadu da će posjeta Iranu tima Međunarodne agencije za atomsku energiju (IAEA) donijeti pozitivne rezultate i doprinijeti razumijevanju, uprkos zabrinutosti međunarodne zajednice zbog njegovog nuklearnog programa.\n– Veoma smo optimistični kada da je riječ o misiji IAEA i njenom rezultatu – rekao je Ali Akbar Salehi iranskoj novinskoj agenciji Mehr tokom svoje posjete Etiopiji.\nKako navodi agencija Asošiejted pres, trodnevna posjeta tima IAEA, koji je sa zamjenikom direktora Hermanom Nakertsom na čelu stigao u nedjelju u Teheran, dešava se u trenutku rastućih tenzija zbog iranskog spornog nuklearnog programa.\nZapadne zemlje prijete Iranu uvođenjem novih sankcija, dok Teheran prijeti da će zatvoriti moreuz Ormuz, jedan od najvažnijih čvorova za transport nafte.\n– Uvijek smo pokušavali da budemo potpuno otvoreni u saradnji sa IAEA – rekao je Salehi.\nOn je kazao da će IAEA dobiti odgovore na sva pitanja koja bude postavila Teheranu.\nTim IAEA će najvjerovatnije posjetiti postrojenje gdje se nalaze fabrike za obogaćivanje uranijuma.\nAmerički list “Vašington post”, pozivajući se na izjave diplomata i stručnjaka koji su upoznati s obavještajnim podacima koje posjeduje IAEA, krajem prošle godine je objavio da su iranske vlasti savladale sve ključne korake potrebne za izradu nuklearnog oružja i da su u tome imali pomoć stranih naučnika.\nU nastojanju da izvrši pritisak na Teheran zbog spornog nuklearnog programa, Evropska unija je prije deset dana uvela zabranu uvoza nafte iz Irana i zamrzla imovinu centralne banke te zemlje.


BIH:Podignuta optužnica protiv krijumčara droge\nTužilaštvo BiH podiglo je optužnicu protiv sedam osoba koje se terete za međunarodnu trgovinu drogom.\nOptužnica je podignuta protiv sedam lica iz Bijeljine.\nOptuženi se terete da su u ovoj godini na području BiH, Njemačke i drugih zemalja EU krijumčarili kokain s ciljem sticanja protivpravne imovinske koristi, saopšteno je iz Tužilaštva BiH. U optužnici se navodi da je prvooptuženi osnovao i rukovodio grupom za organizovani kriminal radi međunarodne nabavke, kupovine, prevoza, prenosa i prodaje opojne droge, a u kojoj su imali jasno definisane uloge u izvršenju krivičnih djela.\nU dva navrata je u okviru istrage u ovom predmetu otkriveno i zaplijenjeno više od 900 grama kokaina, čija cijena na ilegalnom narko tržištu iznosi oko 100.000 maraka.


Šefik Džaferović: “Nema potrebe da ruska vojska dezinfikuje bolnice” - TK PORTAL\nŠefik Džaferović: “Nema potrebe da ruska vojska dezinfikuje bolnice”\nDŽAFEROVIĆ STIGAO U BAKU, OBRAĆA SE NA CEREMONIJI OTVARANJA\n– Ne postoji ni stav Vijeća ministara, ni nadležnih ministarstava i drugih agencija koje moraju biti uključene u cijeli proces, kaže Džaferović.\n– Ministarstvo odbrane BiH i nadležna ministarstava drugih država mogu postići bilateralni sporazum o saradnji, naravno uz koordinaciju sa EUFOR-om i odobrenje Predsjedništva BiH, istaknuo je Džaferović.\n– Oružane snage BiH imaju jedinicu koja je obučena za dezinfenciju i dekontaminaciju. Kao jedan od članova Predsjedništva u čijoj je to nadležnosti, spreman sam da u svakom trenutku dam odobrenje za upotrebu te jedinice u bilo kojem dijelu naše zemlje. Koliko sam upoznat, BiH raspolaže i sa dovoljnom količnom sredstava koja se koriste za dezinfekciju. BiH treba, prije svega, da se oslanja na vlastite resurse, kazao je Džaferović za “Fenu”.\nJasmina Izetbegović na Instagram dobila poruku koja joj se nije svidjela: Evo šta je neko napisao za...


NA IZBORE POTROŠENO DEVET MILIJARDI - Biram koga biram\nDržava Srbija i njeni građani su u poslednjih pet godina samo za izbore na centralnom nivou izdvojili skoro devet milijardi dinara, od kojih više od 60 odsto (5.4 milijardi dinara) izdvojeno je za vanredne izbore za čije održavanje nije postojala realna potreba jer je državna administracija funkcionisala nesmetano, a vlast imala stabilnu većinu.\nOvogodišnji predsednički izbori, koji su bili redovni, predstavljaju pete “centralne” izbore u poslednjih pet godina, od kojih su tri izborna ciklusa bila vanredna. Tokom 2012. organizovani su vanredni predsednički i redovni parlamentarni izbori, 2014. i 2016. održani su vanredni parlamentarni izbori i 2017. redovni izbori za predsednika republike. Od uvođenja višestranačkog sistema u Srbiji, 1990. godine, održano je 10 predsedničkih i 11 parlamentarnih izbora.\nU obrazloženjima za raspisivanje svih vanrednih predsedničkih i parlamentarnih izbora u poslednjih pet godina kao osnovni motiv navodi se “nastavak i/ili ubrzanje reformi na putu Srbije ka Evropskoj uniji”. Svaki izborni ciklus u tom periodu je, međutim, usporio reforme, što je između ostalih konstatovala i sama Evropska komisija u Godišnjim izveštajima o napretku Srbije, u kojima se, recimo, ocenjuje da su izbori “prekinuli zakonodavnu aktivnost” ili “ograničili napredak u implementaciji postignutih sporazuma sa Kosovom”.\n“Svi vanredni predsednički i parlamentarni izbori, u poslednjih pet godina, održani su uprkos stabilnoj situaciji u državi, koja je konstatovana i u zvaničnim predlozima za njihovo raspisivanje, čime je indirektno negirana realna potreba za njihovim raspisivanjem. Podaci koji se odnose na potrošnju, posebno kada govorimo o predsedničkim izborima, pokazuju na koji način se menjala struktura troškova kampanje, u svakom od izbornih ciklusa, kao i da iznos vanbudžetskih prihoda koji kandidati ili partije mogu da prikupe u velikoj meri zavisi od toga da li se radi o stranci koja je na vlasti ili u opoziciji."– kaže Jovana Strahinić, istraživačica NKD-a.\nPodaci Ministarstva finansija i Republičke izborne komisije (RIK), kao i dostupni podaci državnih organa i organizacija koja se za sredstva obraćaju direktno Vladi pokazuju da je izborna kampanja na izborima za predsednika Srbije održanim 2. aprila ove godine koštala je ukupno milijardu i trista trideset i četiri miliona dinara (1.334.669.888,28 rsd), odnosno skoro jedanaest miliona evra. Za 2012. kada su objedinjeni lokalni, parlamentarni i vanredni predsednički 2012. izdvojeno je 3.451.030.190, za izbore 2014. 1.970.004.238 dinara, dok je za izbore 2016. godine opredeljeno 1.662.678.869. dinara.\nCelokupan izveštaj možete preuzeti ovde


Dan nauke 2012. - ELEMENTARIJUM\nKako je širom Srbije obeležen Dan nauke 2012?\nDan nauke se kao nacionalna manifestacija obeležava povodom rođendana Nikole Tesle (1856-1943), koji je rođen upravo 10. jula u Gospiću u Hrvatskoj, o čemu je krajem avgusta 2010. Vlada Republika Srbije donela Odluku (“Sl. glasnik”, br.62/2010).\nZahvaljujući tome, Dan nauke nije posvećen samo Teslinom liku i delu, već proslavljanju nauke uopšte. Pre nego što je izabran za Dan nauke, ovaj datum se, počev od 2002, u Srbiji obeležavao kao Dan Nikole Tesle. Ideja o proširenju manifestacije javlja se 2006. godine kada se pojavio predlog da se ovaj datum proglasi za Međunarodni dan nauke i pronalazaštva.\nMeđutim, predlog nije dobio širu međunarodnu podršku. Četiri godine kasnije, na predlog tada nadležnog ministarstva za nauku, Vlada Srbije je na sednici održanoj 26. avgusta 2010. proglasila dan rođenja Nikole Tesle za Dan nauke, a program obeležavanja je poveren Ministarstvu za nauku i tehnološki razvoj. Sada je za ovaj posao nadležno Ministarstvo prosvete i nauke.\nDan nauke je prvi put obeležen 2011, kada se u njegovo obeležavanje uključio i Centar za promociju nauke posvetivši program upoznavanju javnosti sa mladim naučnicima iz Srbije.\nNa Dan nauke, 10. jula, CPN je organizovao besplatne posete Astronomskoj opservatoriji, koja ove godine obeležava 125 godina postojanja. Pored toga, Centar za promociju nauke u Galeriji nauke i tehnike SANU, organozovao je tribinu „Lov na Higsov bozon: Da li je uhvaćena božja čestica?“.\nPogledajte kako je CPN obeležio Dan nauke 2012:\nTribina ”Lov na Higsov bozon: Da li je otkrivena Božja čestica?”


Goran Jevtić i posle presude za uznemiravanje maloletnika igra u predstavama - BIGportal.ba\nGoran Jevtić i posle presude za uznemiravanje maloletnika igra u predstavama\n4 Oktobra, 2019 4 Oktobra, 2019 055\nGlumac Goran Jevtić (41), koji je odlukom Višeg suda u Somboru osuđen na deset meseci zatvora zbog polnog uznemiravanja maloletnika, u četvrtak veče je u matičnom pozorištu “Boško Buha” igrao u prvoj predstavi (“39 stepenika”) posle izricanja presude.\nKada je reč o mestu izdržavanja kazne, pravosudni zvaničnici se slažu da je o tome prerano govoriti jer nisu iscrpljeni svi pravni lekovi. Obično, osuđenici na kazne do godinu dana, ukoliko im je to prva sankcija, služe u zavodu u Padinskoj skeli. Ali, osim visine kazne, na to gde će Jevtić provesti naredne mesece, ukoliko njegova osuda postane izvršna, zavisi i koje mu se prebivalište vodi u ličnoj karti. Nisu retki slučajevi da osuđeni, pre nego što krenu na izdržavanje, promene adresu stanovanja, da bi se našli u zatvoru za koji procene da je za njih najbolji.\nKako “Novosti” nezvanično saznaju, pre donošenja konačne presude glumcu je ostala još mogućnost žalbe Ustavnom sudu, pa će Jevtić nastaviti da radi svoj posao, kao i do sada, i na sceni matičnog teatra, ali i u drugim pozorištima. Do kraja oktobra, Jevtića očekuje pet predstava na programu “Buhe”, u Teatru “Vuk” sredinom meseca jedan naslov, kao i jedan na sceni Narodnog pozorišta. Inače, on je u stalnoj postavci predstave za decu “Aladinova čarobna lampa”, gde glumi duha iz lampe.\nJevtiću, kojem je Osnovni sud u Somboru u martu izrekao prvostepenu presudu od 10 meseci kućnog zatvora, zbog optužbe da je obljubio šesnaestogodišnjaka L. K. iz ovog grada, kazna je preinačena u deset meseci zatvora u nekoj od kazneno-popravnih ustanova u Srbiji.\nNa prvostepenu presudu žalili su se i Jevtić, i tužilac, a Veće Višeg suda u Somboru u utorak je odlučilo da preinači kaznu jer je ocena drugostepenog suda da će se ovako postići svrha kažnjavanja. Osim zatvorske kazne, glumcu je zabranjena i komunikacija sa oštećenim L. K.\nOptužnica je teretila Jevtića da je u avgustu 2014. obljubio šesnaestogodišnjaka tako što ga je primoravao na oralni seks u toaletu pozorišta u Somboru posle tradicionalne manifestacije “Pozorišni maraton”. Istraga protiv glumca je pokrenuta naredne godine, nakon što su slučaj policiji prijavili roditelji dečaka.\nKako nezvanično saznajemo, još nije poznato ni da li će se Jevtićevo ime naći u registru pedofila. Naime, ta procedura nije automatizovana, već zavisi od suda pred kojim se vodio proces.\n“Nakon pravosnažne i izvršne presude na sudu je da obavesti Ministarstvo pravde o sankciji i zatraži upis u registar. Da li će to biti i urađeno zavisi od suda u Somboru”, kažu izvori Novosti u Nemanjinoj.\nBanjaluka: Napao ženu pa ga istukao njen sin\nNapravite sami: Prirodni balzam za usne s ukusom limuna štiti bolje od svakog kupovnog\nPrva Putinova poruka o cijeni gasa za Srbiju\nOvo je najveća kasica prasica na svijetu!\nPartija sezone Lilarda, Vašington ne posustaje\nObilježavanje ulaska srpske vojske u Banjaluku\nM. 20 Novembra, 2021 20 Novembra, 2021\nReal deklasirao Granadu, Jović igrao u završnici


Djurić: Srbi na KiM da se okupe oko Srpske liste | Novinska agencija Beta\n00:10 - VestiFotoreporter Bete zadržan u Urgentnom centru\n00:50 - VestiDragan Janjić: Za dva dana povredjeno je petoro novinara i fotoreportera Bete\n00:25 - VestiDačić: Uhapšeni Škundrić nema veze sa SPS, treba da odgovara\n19:50 - Vesti Protesti širom Srbije, intervencija policije u Beogradu\n23:35 - VestiPovredjeni fotoreporteri Bete, Miloš MIškov zadržan u Urgentnom centru\n23:20 - VestiČeška sa spiska COVID19 bezbednih zemalja isključila Srbiju i Crnu Goru\n23:20 - VestiBlic: Uhapšen sin Dačićevog savetnika Petra Škundrića\n22:40 - VestiRusija i Kina uložili veto na rezoluciju UN o zadržavanju prekogranične pomoći Siriji\n21:55 - VestiFrancuska prešla granicu od 30.000 mrtvih od korona virusa\n22:10 - VestiPerformans Žena u crnom u centru Beograda povodom godišnjice zločina u Srebrenici\n21:30 - VestiJeremić: Savez za Srbiju neće preuzimati proteste\n20:25 - VestiNezavisni sindikat zdravstva upozorava da situacija sa korona virusom otima kontroli\n20:15 - VestiUnesko jako žali zbog odluka turskih vlasti oko Aja Sofije\n19:45 - VestiTramp:Odnosi SAD i Kine ozbiljno narušeni\nPOLITIKA | 21.05.2017 13:50 > 21.05 14:02\nDjurić: Srbi na KiM da se okupe oko Srpske liste\nDirektor Kancelarije Vlade Srbije za Kosovo Marko Djurić izjavio je danas da je za opstanak i budućnost tamošnjih Srba presudno da se okupe oko Srpske liste na vanrednim parlamentarnim izborima na Kosovu 11. juna.\n"Srbi na Kosovu i Metohiji ne izlaze na izbore u šest kolona, već u jednoj koloni koja se zove Srpska lista... Srbija se ujedinjuje i okuplja oko srpskih predstavnika na Kosovu i Metohiji, koji predstavljaju interese srpskog naroda", rekao je novinarima Djurić u Vladi Srbije posle sastanka premijera Aleksandra Vučića s predstavnicima Srpske liste.\nDjurić je kazao da će svi predstavnici Srba na Kosovu i Metohiji upotrebiti sva sredstva da spreče kradju glasova i pokušaje zloupotrebe.\n"Naš narod na Kosovu i Metohiji treba da se okupi oko Srpske liste, jer ona znači nastavak podrške srpskim institucijama na Kosovu i Metohiji, institucionalne veze sa državom Srbijom, čiji je Kosovo i Metohija sastavni deo", rekao je Djurić.\n"Predstavnici Srba sa Kosova i Metohije su jedino u stanju da u pokrajinskoj skupštini spreče formiranje takozvane Vojske Kosova. Albancima je ovaj put potrebno samo četiri od 10 poslanika iz redova Srba da formiraju Vojsku Kosova. Ne treba nikome da objašnjavamo šta bi to značilo za bezbednost Srba na Kosovu i Metohiji", rekao je Djurić.\nOn je dodao da Albanci pokušajima da kupovinom dodju do pojedinih srpskih predstavnika. "Njihovo nastojanje je da uzmu najveći deo nealbanskog korpusa i stave pod svoju kontrolu", rekao je Djurić.\nDjurić je rekao da Vlada Srbije nastavlja kontinuiranu podršku Srbima na Kosovu.\nPovredjeni fotoreporteri Bete, Miloš MIškov zadržan u Urgentnom ...\nČeška sa spiska COVID19 bezbednih zemalja isključila Srbiju i Crnu ...\nMiloš Stariji1 0 22/05/2017 13:21\nPun mi je više želudac i tog Kosova (a gde je tu Kosovo i Meohija), i Koordinacionih centara, i Kancelarij i Kancelaraza Kososvo....Posebno mi je puna žučna kesa nesloge i srpskih 666 lista!Dokle brre više!Prvo su se oni prvi mnogi iseljavali i obogatili prodajući Šiptarima svoja imanja, da bi neki poslednji koji su morali bežati, ostavili u bescenje svoje domove.Onda su neki se uštekali i Srbiji i Tačiju pa primaju duple plate.A šta je sa drugim krajevima opustele Srboije?Imam 67 godina i pamtim večita davanja "za nerzvijeni jug i Kosovo i Metohiju", što iz budžeta, što iz doprinosa i od plata.Za to vreme osiromašila je i Mačva, i Srem, i Banat, i Bačka, i Pomoravlje, i Ponišavlje...A Srbija i dalje "gura" na KosMet!Ima nešto trulo u toj politici decenijama. Tako da i ova današnja neuliva mi poverenje!\nja0 0 22/05/2017 09:15\nTrla baba lan da joj prodje dan ... Djuric i kompanija su i pre 3-4 godine isto tako imali "svog" kandidata na lokalnim izborima u Mitrovici a kad je taj bio izabran onda nije hteo da prihvati kosovske papire pa su izbori u toj opstini propali. Za to vreme je vlast u Beogradu pljuvala po Oliveru Ivanovicu kao "izdajniku" i trazila da se glasa protiv njega. Srbi na Kosovu time nisu nista dobili, formiranje ZSO je zbog toga odlozeno a samim tim i pregovaracki proces za pristupanje Srbije EU. Dakle, izgubio je ceo srpski narod i to krivicom vlasti u Beogradu. Ali nekim "cudom", kad su Kosovari uhapsili tog istog Olivera zbog navodnih ratnih zlocina, Beograd je poceo da roni "krokodilske suze" za njegovom sudbinom. Sad idemo izgleda istim putem jer vlast nije nista naucila ...\nDragan Janjić: Za dva dana povredjeno je petoro novinara i ...


PROIZVODI SA VAZDUŠNO-DEKOMPRESIONIM SISTEMOM: vodite aktivan život bez obzira na dijagnozu - Lepa&Srećna\nNačin života koji podrazumeva dosta sedenja, manjak fizičke aktivnosti, oslabljenje mišiće u toRzalnom i leđnom delu uglavnom uzrokuje bolove koji se javljaju u kičmi i vratu. Nažalost, pre ili kasnije, svaki čovek oseti bol ove vrste.\nKao rezutat višedecenijskog istraživanja, osmišljen je i kreiran vazdušno dekompresioni sistem (VDS) koji predstavlja najefikasniji način u osloođenju ljudi od bola ove vrste. Ovaj svetski priznati revolucionarni sistem jedina je terapiju za vratnu, kičmenu i regiju donjih leđa, koja na organizam deluje sistemski i ne uključuje upotrebu lekova.\nVratnu kragnu možete poručiti OVDE ili pozivom na broj telefona 011/442 0502 svakog radnog dana od 9 do 17h, po sniženoj ceni od 7.100 rsd. Dostava je besplatna, a garancija na kragnu iznosi 12 meseci.\nDekompresioni pojas možete naručiti OVDE po sniženoj ceni od 8.900 rsd ili pozivom na broj telefona 011/442 0502 svakog radnog dana od 9 do 17h. Dostava je besplatna, a garancija na kragnu iznosi 12 meseci.\nMasažer CM3 možete poručiti OVDE po sniženoj ceni od 9.900 rsd ili pozivom na broj telefona 011/442 0502 svakog radnog dana od 9 do 17h. Dostava je besplatna, a garancija na masažer iznosi 12 meseci.


Janko Tipsarević u četvrtfinalu Rodžers kupa u Montrealu protiv Čeha Tomaša Berdiha\nSrpski teniser Janko Tipsarević od ponedeljka će se po prvi put u karijeri naći među 20 najboljih igrača na svetskoj rang-listi. Prošle nedelje, 27-godišnji Beograđanin igrao je na turniru serije 500 u Vašingtonu, i tom prilikom za Glas Amerike prokomentarisao uspon srpskog tenisa ostvaren poslednjih godina.\nKada je prvi put došao u Vašington, na „Leg Mejson Tenis Klasik“, Janko Tipsarević je tek napunio 22 godine. Nekoliko godina unazad bio je praktično jedina nada srpskog tenisa, bivši najbolji junior sveta, ali i dalje tek oko 100. mesta na ATP rang-listi. Tada 19-godišnji Novak Đoković tek je počeo da se probija u sam svetski vrh, baš kao i Nenad Zimonjić u konkurenciji parova. Pet godina kasnije, Srbija ima najboljeg igrača sveta, još dvojicu u Top 20 i brani titulu u Dejvis kupu.\n„Svi napredujemo zajedničkim snagama, guramo jedan drugoga da budemo sve bolji i bolji, i taj timski duh, koji imamo u našem Dejvis kup timu je nešto što jednim delom sigurno meni pomaže da budem sve bolji“.\nPlod toga je i do sada najbolja godina u karijeri.\n„Pa za sada da, igram konstantno i što je najbitnije - nema povreda. Imao sam mali peh proletos, gde sam propustio dva turnira Masters serije, ali generalno jedan od mojih najvećih problema su bile povrede koje su se dešavale, jednostavno nisam mogao da spojim da odigram celu sezonu do kraja bez povrede. Ove sezone povrede su me zaobišle, ali nije samo zbog toga, igram bolje, osećam se bolje i cilj mi je do kraja godine da ako mogu završim u Top 20“.\nDrugi cilj je svakako da se odbrani titula u Dejvis kupu, osvojena prošle godine. Tipsarević kaže da Srbija ima reprezentaciju za svaki respekt.\n„Generalno, ne vidim zašto … neću da zvučim arogantno, ali ne vidim zašto ova generacija igrača ne bi osvajala Dejvis kup više puta. Mislim, ako Španija može, ne vidim zašto mi to ne bi mogli. Imamo Novaka, koji je jedan od najboljih igrača na svetu i trenutno najjača prva tabla ikada, i Viktora i mene koji možemo da igramo dosta dobro na drugoj tabli i da se uklopimo sa Zikijem u dublu, u kojoj god kombinaciji, tako da ja ne vidim zašto ova reprezentacija, barem dok – što se kaže, ne okačimo reket o klin, nema razloga zašto ne bismo osvojili Dejvis kup nekoliko puta“.\nTipsarević veruje i da srpski tenis nema razloga da brine za budućnost. On smatra da će talenti nastaviti da se pojavljuju – pogotovo zbog popularnosti koju tenis danas uživa u Srbiji.\n„Ja mislim da hoće. Mislim da se neće to videti odmah, jer klinci koji sada igraju počeće da se pojavljuju na sceni tek za nekoliko godina, što ja mislim da je jako dobro. Da ne pametujem previše, sport je divna stvar, a tenis je jedan sjajan sport i voleo bih da verujem da smo mi, na čelu sa Novakom, jednim delom zaslužni za to“, zaključuje Janko Tipsarević.


MA ostao dužan putnicima 300.000 eura | Kodex.ME\nImaju pravo na povraćaj\nKompanija Montenegro erlajnz (MA) evidentirala je 5.081 prodat obračunski kupon za period od 26. decembra do 30. oktobra naredne godine, saopšteno je Pobjedi iz nacionalne avio-kompanije.\n31. 12. 2020 - 08:00 Autor: M. B.\nNacionalni avio-prevoznik je u subotu 26. decembra u cjelosti obustavio saobraćaj. Iz nacionalne avio-kompanije su u petak naveli da su se na ovaj korak odlučili zbog odluke Vlade da u daljem periodu neće podržati postojanje nacionalne avio-kompanije. Putnici koji su ranije kupili karte Montenegro erlajnza su nakon te odluke na crnogorskim i međunarodnim aerodromima bili prepušteni sami sebi. Ukupnu vrijednost odštete putnicima koji ne mogu iskoristiti avio-karte u ovom trenutku u MA ne mogu procijeniti, a kompanija na svojim računima kod poslovnih banaka nema sredstava koja bi mogla poslužiti za povraćaj novca putnicima. Poreska uprava je u petak blokirala račun kompanije, samo dan nakon što je iz Vlade saopšteno da ne mogu da donese nijednu zakonitu odluku u korist MA, odnosno njegovog spašavanja.\n"Vrijednost obračunatih kupona za letove u periodu od 26. decembra do 30. oktobra 2021. godine je 301.000 eura. Dodatno imamo i veliki broj karata koje nijesu iskorišćene ove godine, kao i veliki broj vaučera", kazali su iz MA, prenosi Pobjeda.\n"Vrijednost te odštete u ovom trenutku ne možemo procijeniti. Kompanija MA na svojim računima kod poslovnih banaka nema sredstava koja bi mogla poslužiti za povraćaj novca putnicima", kazali su iz MA.\n"Treba naglasiti da će se preduzetom mjerom dati doprinos zaštiti prava radnika, imajući u vidu da se naplaćenim sredstvima pokrivaju obaveze po osnovu poreza i doprinosa na zarade, odnosno štite njihova prava iz radnog odnosa, što ne bi bio slučaj da su sredstva sa računa blokirali drugi povjerioci ove kompanije", naveli su iz PU.\n"U slučaju pokretanja stečaja kompanije, putnici će kao i svi ostali povjerioci biti u mogućnosti da prijave svoje potraživanje", rekli su iz MA.


Na prvom panelu „Šta čini dobro društvo?“ učestvovali su Stefan Tasić iz Ne davimo Beograd, Vladimir Simović iz Centra za politike emancipacije, Nikola Burazer, European Western Balkans, Ema Stepanović iz Inicijative za ekonomska i socijalna prava i Ksenija Marković iz Demokratske stranke. U fokusu rasprave bili su dohodovna nejednakost u Srbiji, status radničkih prava, kao i primeri borbi protiv autoritarnih režima u regionu.\nStefan Tasić je istakao da je u regionu došlo do niza pozitivnih promena iz kojih možemo mnogo toga da naučimo, ali da treba biti oprezan kada je u pitanju prepisivanje recepata za borbu protiv autoritarnih režima na lokalni kontekst u Beogradu i Srbiji. Sprovođenje predizbora poput onih u Budimpešti koji su doneli pobedu opozicije ne bi dalo željene efekte, pre svega imajući u vidu različite institucionalne podsticaje, odnosno da u Budimpešti postoji većinski izborni sistem koji podrazumeva glasanje za pojedince, nasuprot proporcionalnom sistemu u Beogradu. U tom smislu, imajući u vidu lokalni kontekst, Ne davimo Beograd je najbliži crnogorskom modelu i koordinasnoj strategiji izlaska u nekoliko kolona koju bi pratio dogovor između opozicionih aktera po različitim pitanjima, poput zajedničke kontrole izbora.\nOsim toga, Tasić je prokomentarisao i novu vladu u Nemačkoj u kojoj će Zeleni imati značajnu ulogu, uključujući i ministarstvo spoljnih poslova koje će voditi ko-predsednica stranke Analena Berbok. Promena nemačke vlade nakon šesnaestogodišnje vladavine Angele Merkel je dobrodošla i očekujemo više kritičkih tonova ka autoritarnom režimu u Srbiji, međutim, moramo biti svesni da se za demokratiju i slobodu ipak moramo sami izboriti.\nRobert Kozma je na drugom panelu „Ko čini dobro društvo“ istakao značaj ekoloških pitanja poput čistog vazduha, čistih reka, očuvanja zelenih površina i šuma, navodeći da to nisu pitanja tzv. privilegovane manjine, nego upravo osnovna egzistencijalna pitanja i najviše se tiču upravo onih koji imaju najmanje. Tako dolazimo do situacije da imamo zagađenje vazduha koje postaje i zdravstveni problem jer teže mogu da ga reše oni koji imaju manje sredstava. Zato borba za zdravu životnu okolinu ide uporedo sa borbom za javne i prirodne resurse, omogućavanje svima da imaju kvalitetne javne usluge: dom zdravlja, javni prevoz, vrtiće, školstvo – solidaran, pravedan i zeleni grad.\nNa panelu su učestvovali i Ljuban Panić, Stranka slobode i pravde, Nebojša Novaković, Demokratska stranka i Konstantin Samofalov, Socijaldemokratska stranka.


Ziđin: Zahtevi inspekcije biće ispunjeni, eliminisaće se i najmanji uticaj na kvalitet vode u Peku | Boom93\nreka /arhiva foto T.S.\nKako bi povećala efikasnost prečišćavanja voda iz majdanpečkog Južnog revira i tamošnjeg postrojenja za drobljenje rude, kompanija Ziđin je do 16. aprila očistila sve postojeće taložnike za prihvat atmosferskih voda a zahtevi inspekcijskog tima biće u potpunosti ispunjeni do kraja aprila, saopšteno je iz te kompanije.\nJedan ultrazvučni merač protoka vode instaliran je za merenje količine vode koja se ispušta u reku, a drugi će biti postavljen najkasnije 20. aprila. Kompanija je takođe očistila i korito reke Mali Pek od mulja koji se taložio decenijama. Dva nova taložnika za prečišćavanje otpadnih voda su završena, a izgradnja trećeg je u toku i biće gotova do kraja aprila, navodi se u saopštenju kompanije Ziđin.\nTo je, kako se navodi u saopštenju, rezime postupanja kompanije po merama izrečenim nakon kontrole u kojoj su tokom marta učestvovale inspekcije tri različita ministarstva.\nKompanija Ziđin koja posluje u Srbiji dobila je rok da do 30. aprila otkloni nepravilnosti koje je tada uočila inspekcija, ali i obećanje da će, zbog iskazane sumnje u postojanje više zagađivača reke Pek, u narednom periodu sve tri inspekcije nastaviti da se bave ovim problemom kako bi se utvrdili svi potencijalni zagađivači.\nSredinom marta kompaniji je naloženo da do kraja aprila očisti postojeće kanale i taložnike za prihvat atmosferskih voda i izgradi nove za mehaničko prečišćavanje otpadnih voda u kojima će se, pored atmosferskih, prečišćavati i vode iz perionice teških vozila.\nNaloženo je, a dosad i učinjeno, da se i korito reke Mali Pek, u delu koji nije u rudničkoj zoni, očisti od materijala koji se decenijama taložio i da se i na toj lokaciji izgrade taložnici, navode iz kompanije Ziđin.\nNa kraju, treći i poslednji zadatak koji je ogranak kompanije u Majdanpeku dobio, jeste redovno ispitivanje i vođenje dnevnika o kvalitetu otpadnih voda pre mehaničkog prečišćavanja i nakon toga.\nPomoćnik ministra rudarstva i energetike Dejan Milijanović potvrdio je u svojoj izjavi, 14. aprila, da su tri inspektora, na osnovu predstavki građana povodom zamućenja reke Pek, sinhronizovanim delovanjem “utvrdili eventualni uticaj na zagađenje reke i od strane Ziđina, ali i od drugih potencijalnih zagađivača”.\nRudarski i vodoprivredni inspektor i inspektor zaštite životne sredine, kako je pojasnio Milijanović, zajedničkim nadzorom i akcijom utvrdili su da zamućenje reke Pek počinje u delu gde se atmosferska kanalizacija uliva u njenu pritoku Mali Pek.\nKako bi smanjila uticaj na kvalitet vode u reci Veliki Pek, kompanija saopštava da je uložila znatna sredstva i napor da instalira nove pumpe i cevovode za reciklažu svih otpadnih voda iz filtraže i njihov povratak u flotaciju.\nPosao će, kažu u “Ziđinu” biti završen do kraja aprila i tada se otpadne vode iz filtraže neće ispuštati u reku Veliki Pek.\nU skladu sa zakonodavstvom Republike Srbije i standardima za kvalitet voda, u toku je izrada i novog projekta prečišćavanja rudničkih otpadnih voda u RBM-u. Kompanija Ziđin će novi projekat realizovati kada za njega dobije odobrenje nadležnih srpskih institucija.\nOznakeBraničevski okrug Kompanija Ziđin prečišćavanje vode reka Pek zagađenje\nU Žagubici najmanje vakcinisanih građana protiv koronavirusa\nIzvlačenje u nagradnoj igri Uzmi račun i pobedi 15. maja


Sajam Timod EXPO uspješno predstavljen u turskom Izmiru - Hronika.ba\nNjegova ekselencija Kemal Baysak obećao je dalju podršku projektima u BiH i Travnika, kao i podršku održavanju sajma Timod EXPO.\nSajam Timod EXPO putem Centra za razvoj ekonomskih odnosa između BiH i Turske – BIGMEV, koji već 10 godina uspješno spaja turske i privrednike iz BiH, uspješno je predstavljen na 3. sajmu tekstila, odjeće, dobavljača i tehnologija Fashion Prime koji danas završava u Izmiru u Republici Turskoj.\nČlanovi Organizacionog odbora Sajma tektila, kože i obuće Timod EXPO ostvarili su značajne kontakte i dogovorili buduću saradnju sa organizatorima sajma Fashion Prime. Razmjenjena su iskustva u organizaciji sajamskih manifestacija u oblasti tekstila, kože i obuće. Drugo izdanje Sajma tekstila, kože i obuće Timod Expo 2020 imat će podršku iz prijateljske Turske, a ovom prilikom članovi Organizacionog odbora dobili su korisne informacije.\nSastanak sa organizatorima Sajma Fashion Prime u Izmiru\nZa delegaciju iz Travnika danas je upriličena posjeta počasnom konzulu BiH u Turskoj, njegovoj ekselenciji Kemalu Baysaku. Ovom susretu prisustvovao je Hasan Šehović, predsjednik Svjetskog saveza dijaspore Bosne i Hercegovine.\nSusret Baysak – Hadžiemrić\nPrethodni članakSindikat prosvjetara iz srednje Bosne dat će podršku kolegama iz Unsko-sanskog kantona\nNaredni članakU Vitezu otvorena mini-hidroelektrana “Lašva”


Zukorlić želi da otvori pitanje Sandžaka – Nadlanu.com\nZukorlić želi da otvori pitanje Sandžaka\nBEOGRAD, 18. septembra 2010. (Beta) – Ministar za ljudska i manjinska prava Svetozar Čiplić rekao je da muftija Islamske zajednice u Srbiji Muamer Zukorlić namerava da otvori "pitanje Sandžaka" i radikalizuje prilike u tom kraju da bi politički profitirao.\nBEOGRAD, 18. septembra 2010. (Beta) – Ministar za ljudska i manjinska prava Svetozar Čiplić rekao je da muftija Islamske zajednice u Srbiji Muamer Zukorlić namerava da otvori „pitanje Sandžaka“ i radikalizuje prilike u tom kraju da bi politički profitirao.\n„Država mu to neće dozvoliti“, rekao je Čiplić za Večernje novosti i dodao da su incidenti u Novom Pazaru „očigledno pravilo u Zukorlićevom postupanju“.\n„Medijsku i političku promociju on (Zukorlić) gradi preko proizvođenja tih ekscesa. Taktika mu je da veštački izazove krizu, a zatim da se sam nameće kao pregovarač koji tu krizu može da reši“, kazao je Čiplić.\nMinistar je rekao da je država spremna da razgovara o formiranju Nacionalnog saveta Bošnjaka, o pitanjima manjinskih i verskih prava, veronauci, ali ne i o ustavnom statusu Bošnjaka ili autonomiji Sandžaka što, kako kaže ministar, Zukorlić traži.


Revija epske poezije - Grad Prokuplje\nU Narodnom muzeju Toplice,a u organizaciji Narodne biblioteke „Rade Drainac“, povodom Sretenja održana je Revija kazivanja epske poezije,na kojoj su učestvovali učenici osnovnih i srednjih škola.\nIspred organizatora ovog događaja Zoran Cvetković je naglasio da je razlog njegovog održavanja podsticaj mladih naraštaja da se bave,proučavaju i čitaju narodnu epsku poeziju,koja je prema njegovom mišljenju malo zastupljena u školskom programu.\nU Reviji su učestvovale sve osnovne i srednje škole iz našeg grada sa po jednim učenikom,koji su se takmičili u dve kategorije,mlađoj i starijoj.\nŽiri u sastavu direktorka Doma kulture Tijana Petrović i glumci Milica Radović i Dušan Mančić,odlučili su da je ovogodišnji dobitnik u kategoriji osnovnog obrazovanja učenik Osnovne škole „Milić Rakić Mirko“ Veljko Veljović,a u kategoriji srednjih škola učenica prokupačke Gimnazije Sara Dinić.\nReviju kazivanja epske poezije svojim guslanjem uveličao je guslar Miloš Gašević,koji od ranog detinjstva svira ovaj instrument.


Jeftini letovi iz Srbije do Gvama - Avio karte Srbija Gvam - eSky.rs\nAvio karte iz Srbije do Gvama\nProverite najbolje prilike za letove iz Srbije do Gvama\n✔ Postoje li posebne ponude za letove iz Srbije do Gvama na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Gvama?\n✔ Ako rezervišem let iz Srbije do Gvama, mogu li da rezervišem ujedno i smeštaj?\n✔ Koje avio-kompanije nude letove iz Srbije do Gvama?\nBudite sigurni, da na eSky.rs ponuda letova iz Srbije do Gvama uključuje ne samo niskotarifne avio-kompanije, već i one koje su specijalizovane za visoki standard.


Međunarodna federacija novinara negodovala zbog slučaja Babčenko\nMedjunarodna federacija novinara (IFJ) saopštila je danas povodom "slučaja Babčenko" da je cilj novinarske profesije da traga za istinom, i da svaka manipulacija informacijama škodi kredibilitetu medija i novinarstva u celini.\nRuski novinar Arkadij Babčenko, oštar kritičar politike Kremlja, za koga je ukrajinska policija u utorak saopštila da je ubijen, pojavio se u sredu živ i zdrav na konferenciji za medije u Kijevu sa šefom Službe bezbednosti Ukrajine koja je objavila da je lažirala njegovu smrt kako bi uhvatila one koji su nameravali da ga ubiju.\n"Arkadij Babčenko je živ i može da nastavi da se bavi njegovom profesijom... to je sjajna vest", rekao predsednik IFJ-a Filip Leru, ali je odmah ukazao da su "vlasti Ukrajine, širenjem lažnih vesti o njegovom ubistvu, ozbiljno potkopale kredibilitet informisanja i njihovoj komunikaciji preti rizik da se smatra progandnom".\n"Da li je zaista bilo neophodno inscenirati njegovu smrt da bi se prečio navodni napad? Medjunarodna federacija novinara se bori protiv nekažnjivosti onih koji imaju koristi od ubistava novinara, ai zahteva i transparentnost informacija. IFJ podseća da u Ukrajini nisu identifikovane ubice novinara Pavela Čeremeta i oni koji ih podržaju", zaključio je Leru.\nIscenirana smrt ruskog novinara\nGeneralni sekretar IFJ-a Antoni Belanger rekao je da se više ne radi o običnom novinarskom slučaju, već o "potpunom cirkusu koji su orkestrirala vojna lica i novinar kojem je nedeljama prećeno smrću".\n"Neprihvatljivo je lagati novinare širom sveta i obmanjivati milione gradjana koji su s pravom bili potreseni tim takozvanim ubistvom", naveo je on.\n"Neprihvatljivo je i nameštati smrt novinara, posebno jer od januara ove godine nedeljno u svetu ginu po dva medijska radnika", saopštio je Belanger.


Nikolić i Dodik na otkrivanju spomenika Principu - Sputnjik Srbija\n05:01 12 April 2021\n22:25 28.06.2015 (osveženo 14:18 08.01.2018) Preuzmite kraći link\nDodik je naglasio da je spomenik simbol današnje borbe za slobodu, jedinstva i poruka svetu da na ovim prostorima žive Srbi, narod koji je imao snage da napravi dve države — Srbiju i Srpsku.\n„Ako je Vinston Čerčil u svojoj knjizi ’Nepoznati rat‘ napisao da je Princip umro u zatvoru, a spomenik koji su njegovi sunarodnici podigli slavi njegov i njihov zločin i genocid, onda ne čudi ni Predlog rezolucije o Srebrenici, kojim bi od danas simbol zločina bila samo Srebrenica“, poručio je predsednik Nikolić.\nOn je rekao da neće dozvoliti vređanje poklanih i maljem ubijenih Srba u Jasenovcu, Staroj Gradiški, Jadovnu, streljanih u Kraljevu i Kragujevcu, živih podavljenih u Novom Sadu.\n„Gavrilo Princip u Srbiji nije imao spomenik, a ništa nije slučajno, čekalo se da o tome odlučuju ljudi koji žive po njegovim principima slobode, nezavisnosti, zajedništva, čekalo se da u Srbiji o Principu odlučuju oni koji ne bi rušili njegov spomenik da je, kojim slučajem, do sada bilo hrabrosti da bude podignut“, istakao je predsednik i dodao: „Najlakše je danas za sve okrivljavati Srbiju i Srbe. Zato u nazovi istorijskim tumačenjima čitamo da može da se stavi znak apsolutne povezanosti između sarajevskog atentata i Prvog svetskog rata, kao pokušaj amnestije agresora i okrivljavanja napadnutog, onog koji je svu svoju diplomatsku snagu usredsredio da izbegne rat“.\n„Princip je bio heroj, simbol oslobodilačkih ideja, tiranoubica, nosilac ideje oslobođenja od ropstva, koja je kružila Evropom“, istakao je predsednik Srbije.\nDodik je naveo da se „moraju odbaciti svi silni napadi“ i u tom kontekstu pomenuo Veliku Britaniju.\n„Britanci su kroz istoriju uvek bili na negativnoj strani naše istorije, zbog njih je neopravdano duže ostalo Osmansko carstvo na našoj teritoriji, a poslali su i Pedija Ešdauna, koji je pokušao od Srba da napravi Bosance. Ova rezolucija opet je stigla od Britanaca“, rekao je on.\nDodik je upitao zašto je teško reći da je Srebrenica mesto kontinuiranog zločina od 1991. do 1995. godine, da je ubijen ogroman broj ljudi bez obzira na veroispovest i narodnost i upitao Britance zašto hoće da izdvoje samo jedan događaj.\nDodik: Republika Srpska i danas u opasnosti\n„Šta je sa Zalažjem i mnogim drugim selima“, rekao je Dodik i pitao ko je pobio više od 3.500 Srba u tom periodu, kao i u čemu je razlika između pobijenih.\nOn je izrazio zahvalnost predsedniku Nikoliću i premijeru Aleksandru Vučiću što brane te pozicije i protive se, kako je kazao, sramnom britanskom predlogu rezolucije, ali i ponovio kritiku što se Srbima osporava svako pravo na referendum o statusu kao drugima.\nDodik je naglasio da su Srbi veliki narod koji je mogao u svojoj istoriji da napravi dve države, Republiku Srbiju i Republiku Srpsku.\nSpomenik Gavrilu Principu delo je smederevskog vajara Zorana Kuzmanovića i izliven je u dva primerka, jedna statua je u Istočnom Sarajevu, a sada, godinu dana kasnije, drugi odlivak, dar Republike Srpske, donet je u Beograd na 101. godišnjicu atentata u Sarajevu.\nSpomenik, koji je osveštao vladika Atanasije Rakita, visok je dva metra i težak 350 kilograma.\nGavrilo Princip, Srebrenica, Republika Srpska, Srbija


Pečnik doneo pobedu Zvezdi u Kruševcu : Nadlanu.com\nPečnik doneo pobedu Zvezdi u Kruševcu\nObjavljeno 24. avg 2013. / 21:26:20\nStrelac jedinog pogotka na meču bio je slovenački internacionalac Nejc Pečnik u 20. minutu.\nIpak, fudbal je ponovo pao u drugi plan, a u centru pažnje bio je protest protiv nacionalnog fudbalskog saveza, ali i ponašanje navijača Crvene zvezde. Ovaj meč, kao i prethodna četiri koja su odigrana danas, kasnio je šest minuta u znak protesta protiv predsednika Fudbalskog saveza Srbije (FSS) Tomislava Karadžića.\nZbog toga je glavni sudija Boško Jovanetić pre izlaska igrača na teren pokazao žute kartone kapitenima Nenadu Mirosavljeviću i Nenadu Milijašu.\nPočetak drugog poluvremena takođe je kasnio 15-ak minuta. Prvi uzrok tome bio je potez navijača Zvezde koji su ubacivali konfete na teren, a zatim uvredljivo skandirali na račun sudija. Na kraju su postavili i parolu "Mažiću, istina boli?", a arbitar Jovanetić odlučio je, u dogovoru sa saradnicima, da se meč ipak nastavi.\nParola koju su navijači Zvezde postavili bila je namenjena sudiji Miloradu Mažiću koji je prošle nedelje delio pravdu na meču crveno-belih i Jagodine. On je tada prekinuo meč na nekoliko minuta, pošto su navijači Zvezde okačili transparent na kojem je pisalo "Sudijska organizacija - kriminalna formacija".\nKada je u pitanju fudbal, početak večerašnjeg meča pripao je Napretku, a zatim je Zvezda uspela da "smiri" domaćina i preuzme kontrolu na terenu.\nKruševljani su svoje prilike propustili u prvih 20 minuta, kada je iskusni Mirosavljević čak četiri puta bio u prilici da savlada golmana gostiju Bobana Bajkovića. Pokušala je Zvezda posle toga da uzvrati preko kapitena Milijaša, ali bez uspeha.\nfk crvena zvezdafk napredakfudbaljelen super liga


Jedna zanimljiva stvar vezana za zaradu od prodaje karata se desila u protekle dve godine: gomila manje poznatih filmova u vlasništvu Marvel Comics-a je iznela u javnost i predstavila neke od najvećih naslova Holivuda.\nTaj trend bi mogao da se „prelije“ i u Warner Bros Studio-ov i DC Comics-ov „Odred otpisanih”, kada film o timu super zlikovaca bude imao premijeru sledećeg vikenda. Ovaj film ide ka tome da svojim debitovanjem u Sjedinjenim Državama zaradi preko 100 miliona dolara, čime bi zauzeo prvo mesto umesto filma koji trenutno drži rekord, Marvelovo iznenađenje, hit iz 2014. godine, „Čuvari Galaksije”.\nTo bi takođe učinilo „Odred Otpisanih” prvim filmom koji bi dostigao cifru od 100 miliona dolara u avgustovskoj premijeri. Tim koji crta strip sa istim imenom debitovao je 1987. godine. Periodično je uključivao postavku koja se smenjivala, sastavljenu od neuspešnih ljudi koji se odlučuju na visokorizične misije po nalogu tajne vladine agencije. Nevaljalci dobijaju preinačene kazne, a agencija dobija prihvatljivo poricanje.\nIako se u filmu „Odred Otpisanih” pojavljuje Betmenov glavni osvetnik, Džoker, i kameja iz samog „Mračnog Viteza”, Warner Bros se svakako zavaljuje sve više u svojoj stolici nakon ovogodišnjeg filma „ Betmen protiv Supermena: Zora pravednika”. Ipak, „Odred Otpisanih” ima neke od elemenata koji su uzdigli prethodne filmove o super junacima gubitnicima: drsku postavku anti-junaka i kultni klasični lik sa opasnom osnovom obožavalaca.\nRedefinisanje filma o super junaku\nDok „Odred Otpisanih” prati korake skorašnjih netradicionalnih filmova o super junaku kao što su Guardians i Ant man, prema rečima Pola Dergarabedijana, on nudi nešto potpuno novo unutar ovog žanra. „To je definitivno novi obrt. Nemate osećaj da gledate film o super junaku i to mislim na najbolji mogući način. Ovo je film koji redefiniše ono što film o super junaku može da bude”, rekao je on za CNBC.\nFoto: Logos wikia\nWarner-ovo ponavljanje „Odreda otpisanih” će se osloniti na Margo Robi kao Harli Kin, poremećenu Dzokerovu ortakinju koja je predstavljena 1992. u animiranim serijama „Betmen”. Harli je posle prešla u stripove. Njen rast je pratio uspon Marvel Comics-ovog anti-junaka „Dedpul”-a, još jednog nevaljalca koji je postao anti-junak početkom 90-ih, koji je postao miljenik obožavalaca. U februaru, film u produkciji Twentieth Century Fox koji se zasniva na „Dedpul”-u je probio početni record za film koji nije preporučljiv za mlađe osobe, i rangira se na 3. mestu u 2016. godini sa bruto zaradom od 363 miliona dolara.\nDa li će utisci biti pozitivni ili negativni će verovatno zavisiti od Džareda Leta koji tumači ulogu Džokera. Ovaj glumac se suočava sa poređenjima sa cenjenim izvođenjem Džeka Nikolsona u filmu Tima Bartona „Betmen” iz 1989. godine, i ulogom Hita Ledžera u filmu „Mračni Vitez” za koju je dobio Oskara 2008. godine.\nMeđutim, prva reakcija na Džokerove tetovaže u „Odredima Otpisanih” je polarizovala obožavatelje. Odgovor je takođe pokrenuo niz podrugljivih memova na internetu, uključujući i snimak koji je obrađen tako da pokaže kako Džek Nikolson proliva suzu nad slikom Leta u kostimu.\nIpak, rana nagađanja o ovom filmu i njegovoj mešovitoj družini prognoziraju da će on biti hit autsajder kao i Marvelovi „Čuvari Galaksije”. Međugalktička grupa neprilagođenih ljudi se činila samo kao ideja u začetku pred izlazak filma u avgustu 2014. godine, ali film je ipak zaradio 773 miliona dolara širom sveta i dospeo je na 3.mesto po zaradi od prodaje karata u Americi.\nSa druge strane, kako se bliži premijera, pozitivna ćaskanja u drušvenim medijima o Džokeru uzela su maha. Razgovor o Harli Kin je stalno optimističan, sa jako malo negativnih osećanja.Žene takođe računaju na veliku količinu onlajn razgovora koji se vrte oko likova.\nKonstantno angažovanje je značajno podiglo svest o vlasništvu, rekao je Aleks Edhil, analitičar za BoxOffice.com u postu na blogu ove nedelje. On je zabeležio da je „Odred Otpisanih” privukao 3,4 miliona lajkova na Facebook-u, približno koliko i „Dedpul”, i uporedio je doslednu snagu njegovog pojavljivanja u društvenim medijima sa „Ratovi zvezda VII: Buđenje Sile”. „Drugi važni filmovi su imali visoku svest i impresivne brojke…ali nijedan nije mogao da se meri sa doslednim nastupima ova tri filma na vrhovima lista”, napisao je Edghil.\nPošto je marketing za film dobro startovao na prošlogodišnjem Comic Con u San Dijegu, Warner Bros. su smatrali „Odred Otpisanih” prioritetom sa stabilnim onlajn sadržajem. Studio je pratio primer izuzetno uspešnog filma u društvenim medijima „Dedpul” u produkciji Twentieth Century Fox.\nPrema ovogodišnem San Diego Comic Con, trejleri za ovaj film su pokupili dodatnih 20 miliona pregleda na YouTube-u i na Facebook-u se približavaju brojci od 320 miliona, što je više nego što je „Dedpul” imao u isto vreme pre prikazivanja (iako podaci Movie Pilot-a daju filmu „Deadpool” blagu prednost u vidu pozitivnih osećanja među onima koji su pogledali trejlere).\nU nedelji do 24. jula, „Odred Otpisanih”je dospeo na vrh comScore liste filmova o kojima se najviše priča u društvenim medijima. Ovaj film bi takođe mogao da pruži Holivudu preko potrebnu podršku nakon što je niz visokobudžetnih razočarenja smanjio letnju prodaju karata u Americi za 2,5 procenata u odnosu na prošlogodišnju zaradu.\nUspeh „Odreda Otpisanih” takođe bi bio sjajan potez za DC-jevu slabašnu zabavljačku upravu, koja je postigla komercijalni uspeh sa filmom „Betmen protiv Supermena”, ali je naišla na samopouzdanje u budućim filmskim ostvarenjima uzdrmana ne baš pohvalnim kritikama za ovaj film, rekao je Dergarabedian. „Ovo efektno uklanja svaku brigu o DC”, rekao je on.\n,,Mladi i pravo na informisanost u digitalnom prostoru”\nOmladinski program Beogradskog centra za ljudska prava je organizovao događaj kako do manje #fejka u digitalnim medijima, a na kojem su predstavljeni ...


Kontrola vode sa javnih česama još uvek “na čekanju” – GRAD Kruševac\nNaslovna » Društvo » Kontrola vode sa javnih česama još uvek “na čekanju”\nKontrola zdravstvene ispravnosti vode sa javnih česama na teritoriji Grada Kruševca u ovoj godini nijednom nije obavljena. U Zavodu za javno zdravlje kažu da je uzorkovanje u toku, te da će nakon toga biti urađen i plan monitoringa. Do tada, građani ostaju uskraćeni za informaciju da li je voda sa ovih prirodnih izvorišta (ne)ispravna za piće i pripremanje hrane\nKruševljani već pet meseci nemaju pravu informaciju o zdravstvenoj ispravnosti vode na javnim česmama, a odnos lokalne samouprave prema ovim alternativnim izvorima vodosnabdevanja, najbolje ilustruje podatak da tokom cele 2014.godine pa do polovine 2015. nije urađena nijedna kontrola ispravnosti vode na javnim česmama, dok je u 2016. obavljeno nekoliko kontrola kojim je bilo obuhvaćeno manje od polovine od ukupno 23 javne česme na teritoriji Grada.\nU međuvremenu, presušila je česma Vučja glava kod Autobuske stanice, jedna od retkih koja je godinama unazad pokazivala i hemijsku i mikrobilošku ispravnost. Kako je reč o vodi arterskog porekla, mišljenje je stručnjaka da bi trebalo ispitati zbog čega je ta česma presušila, što do danas nije učinjeno iako je reč o značajnom izvorištu koje se nalazi na jednoj od najfrekventnijih lokacija u gradu.\nU pokušaju da od nadležnih saznamo nešto više o planu održavanja potencijalno upotrebljivih alternativni izvori vodosnabdevanja, naišli smo na nejasne odgovore. Niko u Gradskoj upravi nije znao precizno da nam kaže ko je tačno zadužen za javne česme, a jedino što smo uspeli da saznamo je da su se potrebne analize do kraja 2013. godine finansirale iz gradskoj Fonda za zaštitu životne sredine (u okviru ugovora sa Zavodom za javno zdravlje i uz saglasnost Ministarstva za zaštitu životne sredine), ali da u 2014. nije dobijena saglasnost resornog ministrstva za deo programa korišćenja budžetskih sredstava koji se odnosi na kontrolu kvaliteta vode sa javnih česama.\nU međuvremenu, nadležnost održavanja javnih česama koja podrazumeva i kontrolu kvaliteta vode sa tih izvorišta, prebačena je na Narodni muzej, kao i 100.000 dinara, koliko je ukupno u ovoj godini iz gradskog budžeta izdvojeno za te namene. Zvaničnan odgovor na pitanje da li je to dovoljno sa kontrolu vode na godišnjem nivou, nismo uspeli da dobijemo, ali smo nezvanično saznali da opredeljen iznos može da pokrije jedino troškove izrade plana monitoringa.\nNismo uspeli ni da saznamo sa kime zapravo Zavod za javno zdralje treba da sklopi ugovor o kontroli kvaliteta vode sa javnih česama, tačnije, dobijali smo različite odgovore od nadležnih, od toga da se ugovor sklapa sa lokalnom samoupravom (iako u ovom trenutku u Gradskoj upravi ne postoji služba zadužena za javne česme), do toga da je “ Grad sve nadležnosti po pitanju javnih česama preneo na Narodni muzej”.\nOno što jesmo uspeli da saznamo je da se konačno krenulo sa uzorkovanjem vode sa javnih česma, te da bi nakon toga trebalo i da bude skopljen ugovor prema kome bi se sprovodio monitoring, s tim da u Zavodu nisu želeli da komentarišu da li će ispoštovati planiranu dinamiku kontrole ukoliko ne bude dovoljno novca.\nA u čijoj su zapravo nadležnosti prirodna izvorišta jasno govori Zakon o vodama koji kaže da su ovi alternativni izvori vodosnabdevanja u nadležnosti lokalnih samouprava. Jasne su i preporuke po pitanju kontrole kvaliteta vode sa javnih česama, a prema kojima bi monitoring trebalo vršiti najmanje četiri puta godišnje, odnosno, svakog meseca ukoliko se sa tih izvorišta vodom snabdeva veći broj lokalnog stanovništva. Jasno je i to da su u našem gradu ova izvorišta prepoznata kao alternativan izvori vodosnabdevanja u vanrednim situacijama, te da ih kao takve treba redovno održavati.\nBez obzira na sve te činjenice, kruševačke javne česme uglavnom su tehnički neuređene, higijenski neispravne i nedovoljno kontrolisane. Izgleda da nas ne zabrinjava podatak koji su izneli stručnjaci Ujedninjenih nacija, a to je da, ukoliko se na globalnom nivou i dalje ne bude ulagalo u očuvanje i zaštitu izvorišta, do 2025.godine čak trećina svetskog stanovništva neće biti redovno snabdevena pijaćom vodom.\nKontrola zdravstvene ispravnosti vode sa javnih česama na teritoriji Grada Kruševca u ovoj godini nijednom nije obavljena. U Zavodu za javno zdravlje kažu da je uzorkovanje u toku, te da će nakon toga biti urađen i plan monitoringa. Do tada, građani ostaju uskraćeni za informaciju da li je voda sa ovih prirodnih izvorišta (ne)ispravna za piće i pripremanje hrane Kruševljani već pet meseci nemaju pravu informaciju o zdravstvenoj ispravnosti vode na javnim česmama, a odnos lokalne samouprave prema ovim alternativnim izvorima vodosnabdevanja, najbolje ilustruje podatak da tokom cele 2014.godine pa do polovine 2015. nije urađena nijedna kontrola ispravnosti vode na…\nRejting korisnika 0.84 ( 7 glasova)\nčesme javne kontrola zavod\t2017-05-19\nTag : česme javne kontrola zavod\nPrethodni : Saopšrenje FK Napredak posle poraza u Lučanima\nSledeći : Maturantski ples u Kruševcu\n18. aprila 2021., 04:36


I pioniri najbolji u Srbiji!\nPioniri KK Crvena zvezda mts osvojili su prvenstvo Srbije nakon pobede nad Mladosti iz Zemuna rezultatom 86:71. Na taj način crveno-beli su objedinili trofeje u pionirskoj, kadetskoj i juniorskoj konkurenciji i potvrdili apsolutnu dominaciju kada su u pitanju mlađe kategorije.\nPioniri Crvene zvezde mts prvaci su Srbije za sezonu 2017/2018!\nNa taj način klub sa Malog Kalemegdana objedinio je titule državnog prvaka u pionirskoj, kadetskoj i juniorskoj konkurenciji. Još jednom je na delu pokazan izvanredan rad menadžmenta i trenera Crvene zvezde i da crveno-beli u mlađim kategorijama u Srbiji drže apsolutni primat.\nFinalni turnir održan je u dvorani ''Mega Factory'', a crveno-beli su do finala došli savladavši Partizan rezultatom 79:59, a potom i ekipu Mega Banjica 72:68. U finalu ih je čekao sastav Mladosti iz Zemuna.\nCrveno-beli nisu pokazali igru iz prethodne dve utakmice u uvodnih 20 minuta pa su Zemunci na veliki odmor otišli sa vođstvom od osam poena (35:43). Međutim, Zvezda je u trećoj deonici zasijala punim sjajem. Serijom 16:0 crveno-beli su apsolutno preuzeli kontrolu nad utakmicom, u trećem periodu ubacili čak 32 poena i nezadrživo jurišali ka trofeju.\nOzbiljnim pristupom i kvalitetnom odbranom koračali su do cilja i na kraju sasvim zasluženo podigli trofej. Slavila je Crvena zvezda rezultatom 86:71, a blistao je Filip Branković koji je meč završio sa čak 25 poena.\nCrvena zvezda mts: Korlat, Arsović, Stankić, Živanović 2, Miletić 17, Dobrić 13, Marković, Vukas 14 (11 skokova, 8 asistencija), Topalović 11 (10 skokova), Bulić 4, Savić, Branković 25.


Festival "Zlatofest" privukao je veliku pažnju najmlađe publike - Šumadija danas\nFestival „Zlatofest“ privukao je veliku pažnju najmlađe publike\nJedinstvena manifestacija „Zlatofest“ koja je upriličena na Kraljevom trgu u trajanju od pet dana doprinela je stvaranju prave praznične atmosfere, a organizovali su je opština Čajetina, Turistička organizacija Zlatibor i udruženje „Biznis na štiklama“ iz Novog Sada. Poslednji dan trajanja ovog festivala je 13. januar.\nOrganizatori „Zlatofesta“ su se potrudili da dodatno ulepšaju ove snežne dane kako meštanima Zlatibora tako i turistima, priredivši deci pravu zimsku čaroliju ali i avanturu na snegu po uzoru na slične manifestacije u evropski gradovima. Velika posećenost festivala koji je organizovan prvi put ove godine govori o uspehu ovog projekta koji je na zabavan, šaljiv ali i edukativan način uspeo da zaineresuje i privuče veliki broj dece.\n„Festival „Zlatofest“ traje pet dana i svakoga dana smo smislili igre za decu, koje mogu da budu edukativne a odvijaju se interaktivno. Grupa animatora već dugi niz godina rade taj posao, a deca su zaista oduševljena. Mi ispred udruženja „Biznis na štiklama“ zajednom sa Turističkom organizacijom Zlatibor i opštinom Čajetina, smo napravili sporazum da organizujemo ovakav događaj na Zlatiboru. Zadovoljni smo odzivom kako dece tako i roditelja i jako se radujemo da se to nastavi i u budućnosti i da ovo bude jedan od motiva zbog kog će deca ponovo doći na Zlatibor. Šta mališanima najviše privlači pažnju? Sofija nam odgovara da su to takmičenja koja su svakog dana organizovana, a mi smo za njih spremili sjajne poklone, prvo, drugo, treće mesto, a kako se ne bi uvredili i oni što nisu osvojili ništa, kao znak pažnje dobiće ili bedž, kapu, slatkiše. Deca su zadovoljna i sada već vidim decu koja dolaze dan za danom na aktivnosti koje smo smislili „, rekla je Sofija Bajić, predsednica udruženja „Biznis na štiklama“.\nKraljev trg je tokom dečijeg festivala „Zlatofest“ koji se održava na nekoliko lokacija oko trga, prepun dečijih igara, animacija, takmičenja kao i crtanih junaka koji najviše privlače pažnju najmlađima. Tokom trajanja festivala organizovane su razne predstave, čitanje basni, takmičenja u grudvanju, pravljenju Sneška Belića, ali i takmičenje u karaoka pevanju na glavnoj bini Kraljevog trga.\n„Od 9. do 13. januara za mališane je upriličen ambijent, kao i raznolik zabavni, takmičarski, edukativni ali pre svega interaktivni program. Ispred Turističke organizacije Zlatibor iskoristiću ovu priliku da još jednom pozovem sve, najmlađe tokom ove manifestacije čekaju igre, predstave, plesanje.., dok starije čeka povratak u detinjstvo“, rekla je Katarina Čubrak, predstavnik Turističke organizacije Zlatibor.


Zbog njega je plakala cela Srbija: Evo šta miljenik “Vojne akademije” kaže o sceni u kojoj umire! (FOTO) – Vesti Balkan\nHome / Uncategorized / Zbog njega je plakala cela Srbija: Evo šta miljenik “Vojne akademije” kaže o sceni u kojoj umire! (FOTO)\nZbog njega je plakala cela Srbija: Evo šta miljenik “Vojne akademije” kaže o sceni u kojoj umire! (FOTO)\ncura May 6, 2017\tUncategorized Ostavite komentar 771 Pregledi\nEpizoda “Vojne akademije” u kojoj gine Radosav Risović Ris izazvala je burne reakcije, a tragičan kraj jednog od omiljenih likova bio je više nego emotivan. Evo šta nam je na tu temu rekao glumac Radovan Vujović, od kojeg su se gledaoci sinoć oprostili u seriji\nEpizoda popularne domaće serije “Vojna akademija” emitovana u nedelju uveče na RTS-u, izazvala je ogromnu medijsku pažnju zbog stradanja jednog od omiljenih likova, Radosava Risovića Risa.\nPopularnog Risa utelovio je glumac Radovan Vujović, bio je jedan od miljenika u seriji “Vojna akademija”, pa stoga i nije čudno da je njegova pogibija istinski potresla celu Srbiju.\nPrethodno Svi su plakali zbog sirote bakice Marije koja prosi, a onda je otkrivena velika prevara ispod njene crne marame (FOTO)\nSledeće PIJETE GA ČESTO: Smatra se najsmrtonosnijim pićem na svetu, može okončati vaš život za manje od 45 minuta!


IZIT: Iduće godine izvesna recesija u Srbiji | SEEbiz.eu\nIZIT: Iduće godine izvesna recesija u Srbiji\nObjavljeno: 07.11.2014 / 13:43\nBEOGRAD - Zbog preduzimanja mera koje treba da omoguće reformske procese, među kojima su smanjenje plata i penzija, gašenje izvesnog broja preduzeća u restrukturiranju i smanjenja radne snage, izvesno je da se iduće godine može očekivati recesija u Srbiji, ocenjuje Institut za tržišna istraživanja (IZIT).\nEkonomski analitičar IZIT-a Saša Đogović rekao je, na današnjoj konferenciji za novinare, da 2015. godina istovremeno treba da posluži za to da se, uz sprovođenje nephodnih reformi, stvori platforma koja će u narednim godinama omogućiti privredni razvoj.\nVeć ove godine imamo pad tražnje na tržištu koji će se naredne godine sigurno povećati, jer iako je inflacija niska, kupovna moć će nastaviti da pada što zbog smanjenih prihoda, što zbog većeg broja ljudi koji će ostati bez posla, pa će sve to zaustaviti i proizvodnju a proizvođači neće imati gde da plasiraju svoju robu, kazao je on.\nS druge strane i preduzeća u restrukturiranju, od kojih će neka biti ugašena, ipak su nešto proizvodila, pa kad ih ne bude više, biće manja i proizvodnja.\nĐogović je dodao da će inflacija verovatno ostati niska, iako se može očekivati povećanje pojedinih cena koje su sada pod kontrolom države, kao što je poskupljenje struje koje je odloženo do daljeg i nekih drugih, a s druge strane neće moći da se računa na povećane prihode stanovništva.\nPrema njegovom mišljenu, veća privredna aktivnost naredne godine može se očekivati jedino u građevinarstvu i poljoprivredi, ali agrar ipak zavisi i od vremenskih uslova.\nĐogović je ocenio da postoje i dobra dva signala - to što će biti ukunute subvencije javnim preduzećima i što će oko 100 preduzeća u restrukturiranju, za koje nema kupaca, biti ugašeno, jer će time donekle biti rasterećen budžet.\nNeophodne ekonomske reforme u zdravstvu i sportu\nDržava će, pored reformi u privredi, naredne godine morati da napravi i ekonomske reforme u zdravstvu, sportu i kulutri, jer je neracionalno i često nemoralno i korumpirano poslovanje doprinelo njihovom propadanju, ocenjeno je u IZIT-u.\nĐogović je kazao da je "zdravstvo primer žrtve partokratske piramide", jer su u njemu zapošljavani kadrovi koji su bili u službi partije a ne medicine, tako da sada ima previše administrativnih radnika.\nPored toga, postoji slaba kontrola nad utroškom medicinskog materijala, što, kako je istakao, "omogućava zadovoljavanje pojedinačnih interesa, slabi potencijal zdravstvenih insituticja, a tako šteti i samom republičkom budžetu."\nĐogović je mišljenja da je potpuno neshvatljivo da komercijalni sportovi, pre svega fudbal, košarka i tenis nisu sposobni da sami sebe finansiraju. Tome je doprineo, kako je naveo, veliki upliv politike u sport i neracionalno subvencionisanje klubova, makar i preko javnih preduzeća.\nBilo bi normalno da komercijalni sportovi doprinose republičkom budžetu a ne da uzimaju sredstva iz njega, rekao je on i dodao da je važno doneti Zakon o privatizaciji u sportu koji bi doprineo njegovom razvoju, ali i ostvarivanju komercijalnih efekata.\nKultura bi takođe morala da ima više marketinški pristup rešavanju problema, a država bi mogla da pomogne tako što bi davala poreske olakšice kompanijama koje ulažu sredstva u neke kulturne projekte koji su od nacionalnog značaja.\nTagovi: IZIT, Saša Đogović, recesija, recesija u Srbiji, Institut za tržišna istraživanja